cyanic-selkie/wikianc huggingface dataset:
രംഗകല
ഇംഗ്ലണ്ട്
സാമുവൽ ബക്കറ്റിന്റെയും യൂജിൻ അയനസ്കോയുടെയും ആശയങ്ങളെ പുതിയ പകിട്ടിലും പരപ്പിലും വൈവിധ്യത്തിലും മെനഞ്ഞെടുക്കാൻ ശ്രമിച്ച ഹരോൾഡ് പിന്റർ, നവീന ഇംഗ്ലീഷ് തിയേറ്ററിന് ഉത്തരാധുനികമുദ്രയാണ് നല്കിയത്. അരങ്ങിന്റെ സാമ്പ്രദായിക വ്യവസ്ഥകളെ പുതിയ ശൈലിയും ഭാഷാവൈവിധ്യങ്ങളുംകൊണ്ട് ലംഘിച്ച പിന്റർ നാടകത്തിന് പുതിയ കളരിയും സങ്കേതവുമാണ് പകർന്നത്. ആറ്റോമിക് യുഗത്തിലെ മനുഷ്യന്റെ പ്രതിസന്ധികളെ ക്രിയാത്മകമായും വിമർശനാത്മകമായും അരങ്ങിൽ വിലയിരുത്തുന്ന നാടകമൂല്യങ്ങളാണ് ഇന്ന് ഇംഗ്ലീഷ് നാടകവേദിയിൽ തെളിഞ്ഞു കാണുന്നത്.
ഇന്ത്യൻ നാടകവേദി
വേദകാലം മുതൽ തന്നെ ഭാരതീയ നാടകങ്ങളുടെ ചരിത്രവും ആരംഭിക്കുന്നു എന്നതിന് തെളിവുകളുണ്ട്. വേദങ്ങളിലെ യജ്ഞസംബന്ധമായ പരാമർശങ്ങളിൽ അഭിനയത്തിന്റെ സ്വാധീനം പ്രകടമായി കാണാം. പുരോഹതിന്മാർ പ്രത്യേകവേഷങ്ങളണിഞ്ഞ് യജ്ഞം നടത്തുകയും കർമാനുഷ്ഠാനങ്ങൾ ആചാരപൂർവം നടത്തുകയും ചെയ്യുമായിരുന്നു. രാമായണത്തിലെ വധൂനാടകസംഘത്തെക്കുറിച്ചുള്ള പ്രസ്താവനയും പൗരാണിക നാടകസംസ്കാരത്തിന് തെളിവാണ്. പാണിനിയുടെ കാലഘട്ടത്തിൽ (ബി.സി. 500) രണ്ട് നാടകകൃത്തുക്കൾ ചേർന്ന് നടനസൂത്രങ്ങൾ എന്ന നാടകസംബന്ധമായ കൃതി രചിച്ചിരുന്നു എന്ന വിശ്വാസവും ഇതിന് ഉപോദ്ബലകമായി ചൂണ്ടിക്കാണിക്കപ്പെടുന്നു. ചാണക്യന്റെ അർഥശാസ്ത്രത്തിൽ സംഗീതം, നാടകം എന്നിവയെക്കുറിച്ച് വിശദമായി പരാമർശിച്ചിട്ടുണ്ട്. ഇത്തരം ആധികാരികമായ തെളിവുകളുടെ അടിസ്ഥാനത്തിൽ, ബി.സി. 5, 4 ശതകങ്ങളിൽത്തന്നെ സുസജ്ജമായ ഒരു നാടകവേദി ഭാരതത്തിൽ നിലനിന്നിരുന്നുവെന്ന് കണ്ടെത്താം. പതഞ്ജലിയുടെ മഹാഭാഷ്യത്തിലും നാടകത്തെക്കുറിച്ചുള്ള വിശദമായ പ്രസ്താവങ്ങൾ കാണുന്നു.
വേദങ്ങളിലെ നാടകസംബന്ധമായ പരാമർശങ്ങൾ മതചരിത്രവുമായി ഭാരതീയ നാടകവേദിയെ ബന്ധപ്പെടുത്തുന്നുണ്ട്. എന്നാൽ വേദമതസംബന്ധമായ കർശന നിയമങ്ങൾ നാടകകലയെ ബാധിച്ചിരുന്നില്ല. അടിസ്ഥാന ആചാരസ്വഭാവങ്ങൾ സമൂഹത്തിലെ താഴേക്കിടയിലും ഉണ്ടായിരുന്നതിനാൽ നാടകം, അതിന്റെ സംസ്കാരത്തെ ആവാഹിച്ചത് എല്ലാവിധ ആചാരങ്ങളിൽനിന്നും തൊഴിൽ ഇടങ്ങളിൽ നിന്നുമായിരുന്നുവെന്ന് പറയാം. ഇതിഹാസങ്ങളിൽനിന്നും പുരാണങ്ങളിൽനിന്നും മറ്റു മതപരമായ ഏടുകളിൽനിന്നും ഇതിവൃത്തം സ്വീകരിച്ചിരുന്നുവെങ്കിലും ഔദ്യോഗിക മതനിയമങ്ങളുടെ കാർക്കശ്യം നാടകകലയെ സ്പർശിച്ചിരുന്നില്ല.
ഭരതമുനിയുടെ നാട്യശാസ്ത്രമാണ് ഭാരതീയ നാട്യകലയുടെ വേദപുസ്തകം. നാട്യശാസ്ത്രം ഇന്നുകാണുന്നനിലയിൽ രൂപംപ്രാപിച്ചത് ബി.സി. രണ്ടും എ.ഡി. രണ്ടും ശതകങ്ങൾക്കിടയിലാണ്. നാടകത്തിന്റെ എല്ലാ വശങ്ങളെക്കുറിച്ചും സമഗ്രമായി പ്രതിപാദിക്കുന്ന നാട്യശാസ്ത്രം, തിയേറ്റർപഠനത്തിൽ ലോകവ്യാപകമായിത്തന്നെ ഇന്ന് ഏറെ ചർച്ചചെയ്യപ്പെട്ടുവരുന്നു. നാടകശാലയുടെ നിർമ്മാണം, നാട്യരീതികൾ, നാടകരചന, വേഷവിധാനം, രംഗോപകരണങ്ങൾ, അവതരണം, ആസ്വാദനം, വികാരാവിഷ്കരണസമ്പ്രദായങ്ങൾ, നൃത്താവതരണ മാർഗങ്ങൾ, സംഗീതം തുടങ്ങിയ എല്ലാവിധ രംഗശാസ്ത്രങ്ങളും നാട്യശാസ്ത്രത്തിൽ ആവിഷ്കരിച്ചിരിക്കുന്നു.
എ.ഡി. ഒന്നാം ശതകത്തിൽ ജീവിച്ചിരുന്ന ആശ്വഘോഷന്റെ നാടകങ്ങൾ ഭാരതീയ നാടകവേദിയുടെ പ്രാചീനസംഭാവനകളാണ്. ആ നാടകങ്ങളുടെ പല ഭാഗങ്ങളും കണ്ടുകിട്ടിയത് മധ്യേഷ്യയിൽ നിന്നാണ്. ബുദ്ധമതത്തിന്റെ പ്രചാരണത്തിനുവേണ്ടിയാണ് ഈ നാടകങ്ങൾ പലതും എഴുതപ്പെട്ടതെന്ന് കരുതപ്പെടുന്നു. പൊതുസമൂഹത്തിൽ അക്കാലത്ത് നാടകത്തിനുള്ള വലിയ സ്വാധീനമാണ് ഇത് സാക്ഷ്യപ്പെടുത്തുന്നത്. അശ്വഘോഷനുശേഷം, എ.ഡി. നാലാം ശതകത്തിനുമുമ്പു ജീവിച്ചിരുന്ന നാടകരചയിതാക്കളാണ് ഭാസനും ശൂദ്രകനും. ഇവർക്കുശേഷമാണ് കാളിദാസന്റെ കാലം.കാളിദാസനുശേഷം മികച്ച നാടകരചയിതാവായി അംഗീകരിക്കപ്പെട്ടത് ഭവഭൂതിയായിരുന്നു.
ഒൻപത്-പത്ത് ശതകങ്ങങ്ങളിൽ ഭാരതീയ നാടകവേദി പുതിയൊരു സാംസ്കാരിക വ്യതിയാനത്തിലേക്ക് പതിയെ നീങ്ങുകയായിരുന്നു. പ്രാദേശികഭാഷകളുടെ വളർച്ചയും വികാസവും അതിന് ലഭിച്ച ജനകീയ പിന്തുണയും നാടകവേദിയിലും പുതുചലനങ്ങൾ സൃഷ്ടിച്ചു. വിഭിന്നങ്ങളായ ഒട്ടനവധി നാടകരൂപങ്ങൾ ഭാരതത്തിന്റെ പല ഭാഗങ്ങളിൽനിന്നും കിളിർത്തുയരാൻ തുടങ്ങി. പ്രാചീന നാടകത്തിന്റെ ചില ഘടകങ്ങൾ സ്വാംശീകരിച്ചിരുന്നുവെങ്കിലും ആ നാട്യശില്പങ്ങൾ അതിന്റെ ജനകീയസ്വഭാവംകൊണ്ടാണ് പെട്ടെന്ന് ആസ്വാദകരെ കീഴടക്കിയത്. കോമാളിത്തവും നാടോടിത്തവും ഇഴചേർന്ന വിനോദരസമായിരുന്നു മിക്ക നാടകങ്ങളും ലക്ഷ്യമിട്ടത്. പൌരാണിക സംസ്കാരത്തിൽനിന്നും ഇതിഹാസപാരമ്പര്യത്തിൽനിന്നും ഊർജ്ജം ഉൾക്കൊണ്ട് അവതരിപ്പിക്കപ്പെട്ട ഇത്തരം നാടകങ്ങൾ മഹാഭാരതാദികളിൽനിന്നും കഥാവ്യാഖ്യാനകാവ്യങ്ങളിൽനിന്നും ഇതിവൃത്തം സ്വീകരിക്കുകയും മികച്ച നാടകാനുഭവങ്ങൾ സൃഷ്ടിക്കുകയും ചെയ്തു.
15, 16 ശതകങ്ങളിലുണ്ടായ സാംസ്കാരിക നവോത്ഥാന കാലത്ത് ഇതിഹാസപുരാണാദികൾ മികച്ച ഉപാധികളായി വർത്തിച്ചു. സാഹിത്യകലയിലും രംഗകലയിലും സൃഷ്ടിചാലകമായി പ്രശോഭിച്ചത് അത്തരം ക്ളാസ്സിക് കൃതികൾ തന്നെയാണെന്ന് കാണാം. ക്ഷേത്രങ്ങൾ കലകളുടെ വികാസകേന്ദ്രങ്ങളായിത്തീർന്നതോടെ നിയോക്ളാസ്സിക് ഭാവുകത്വം ഭാരതീയ സാംസ്കാരികരംഗത്ത് പ്രബലശക്തിയായി നിലകൊണ്ടു. ഇതിഹാസ നായകന്മാരായ രാമന്റെയും കൃഷ്ണന്റെയും ജീവിതത്തെ ആസ്പദമാക്കി ഒട്ടനേകം നാട്യാവിഷ്കാരങ്ങൾ ക്ഷേത്രകലകളായി അവതരിപ്പിക്കപ്പെട്ടു. ഈ കലാസംസ്കാരം പിന്നീട് ക്ഷേത്രമതിൽക്കെട്ടുകൾ കടന്ന് ജനകീയ പന്ഥാവുകളിലെത്തുകയും സമൂഹം അതിനെ നെഞ്ചിലേറ്റുകയും ചെയ്തു.
thumb|left|[[ഉത്പൽ ദത്ത്]] സാഹിത്യപ്രധാനമായ നാടകവേദിയേക്കാൾ ബഹുവിതാനങ്ങൾ നിറഞ്ഞ നാടകപ്രസ്ഥാനമായാണ് ഭാരതീയ നാടകപാരമ്പര്യത്തിൽ ഇതര പ്രദേശങ്ങളിലെന്നപോലെ നാടോടി നാടകവേദി വളർന്നുവന്നത്. ആശയങ്ങളുടെ വ്യത്യസ്തമാനങ്ങളും വർണക്കൂട്ടുകളുടെ കൌതുകകരമായ സങ്കലനവും രംഗവേദിയുടെ വൈവിധ്യങ്ങളുമെല്ലാം നാടോടി നാടകവേദിയെ വേറിട്ടുനിർത്തി. ലളിതമായ നാടോടി നൃത്തം മുതൽ രാമ-കൃഷ്ണകഥകളുടെ ഐതിഹാസികമായ ആഖ്യാനം വരെ വിവിധ താളഭാവരൂപങ്ങളിൽ അവതരിപ്പിക്കുന്നതിൽ ഇത് വിജയിച്ചുവെന്നു പറയാം.
മതപരമായ ചിന്തകൾക്കപ്പുറം കൂട്ടായ്മയുടെയും സംഘചേതനയുടെയും ഊർജരേണുക്കളാണ് ഫോക്ക് നാടകവേദി പകർന്നു തന്നത്. ശ്രീകൃഷ്ണന്റെ ജീവിതലീലകൾ ചിത്രീകരിക്കുന്ന പ്രാദേശിക വീരകഥയായ രാസലീല ഏറ്റവും ജനകീയമായിത്തീർന്ന നാടോടി നാടകരൂപമാണ് ബംഗാളിലെ 'ജാത്ര' പോലുളള പ്രാചീന കലാരൂപങ്ങളെ വികസിപ്പിക്കുന്നതിനും സംഗീതാത്മകമായ നാടകരൂപമാക്കി മാറ്റുന്നതിനും നാടോടി നാടകവേദിയെ പ്രാപ്തമാക്കിയത്. കർണാടകയിലെ യക്ഷഗാനം നാടോടി പാരമ്പര്യത്തിൽ വികാസം പ്രാചീന ദക്ഷിണേന്ത്യൻ കലാരൂപങ്ങൾ സ്വീകരിച്ച് നൃത്തരൂപങ്ങളുടെ പുതിയ താളവട്ടങ്ങൾ ആവിഷ്കരിക്കുന്ന യക്ഷഗാനം നാടോടി പാരമ്പര്യത്തിന്റെ മികച്ച ദക്ഷിണേന്ത്യൻ പ്രതീകമായി ഇന്നും നിലകൊള്ളുന്നു. ഈ കലാരൂപത്തിലെ നടീനടന്മാരുടെ വേഷവിധാനങ്ങളും അലങ്കാരകമാനങ്ങളും ശ്രദ്ധേയമാണ്. thumb|left|[[ഗിരീഷ് കർണാട്]]
ആധുനിക നാടകവേദി
വൈദേശിക ശക്തികളുടെ കടന്നുവരവോടെ സംഭവിച്ച കൊളോണിയൽ ജീവിതവ്യവസ്ഥ, ഇന്ത്യൻ നാടകകലയിലും ശക്തമായ ചലനങ്ങൾ സൃഷ്ടിച്ചു. വിദ്യാഭ്യാസത്തിന്റെയും സംസ്കാരത്തിന്റെയും വളർച്ചയും വികാസവും ലോകത്തിലെ വിവിധ സാംസ്കാരികമൂല്യങ്ങളെ ഭാരതീയ ജീവിതധർമത്തോട് കൂട്ടിയിണക്കാൻ സഹായിച്ചു. മാറുന്ന സാംസ്കാരിക വ്യവസ്ഥയുടെ പ്രതിഫലനങ്ങൾ സമൂഹത്തിന്റെ കലാസ്വാദന അഭിരുചികളിലും നിഴലിച്ചു.
പത്തൊൻപതാം ശതകത്തിന്റെ മധ്യത്തോടെ ഇന്ത്യയിൽ ആധുനിക നാടകസങ്കല്പത്തിന് അരങ്ങൊരുങ്ങി. കലാസാഹിത്യരംഗങ്ങളിലെ യാഥാസ്ഥിതിക മൂല്യങ്ങൾക്ക് ബലക്ഷയം സംഭവിച്ചതോടെ, പച്ചയായ ജീവിതത്തിന്റെ അവ്യവസ്ഥിതമായ വികാരധാരകൾ കലകളിലേക്ക് വേഗത്തിൽ ഒഴുകിത്തുടങ്ങുകയായിരുന്നു. പാശ്ചാത്യസംസ്കാരത്തിന്റെ മാനവിക മൂല്യങ്ങൾ പെട്ടെന്ന് തിരിച്ചറിയപ്പെടുകയും ഭാരതത്തിലെ ജാതീയമായ നീചവ്യവസ്ഥകൾ അട്ടിമറിക്കപ്പെടുകയും ചെയ്തു. ഷെയ്ക്സ്പിയറുടെയും മോളിയേയുടെയും വിഖ്യാതമായ രചനകൾ ഭാരതീയ കലാചിന്തകൾക്ക് പരിചിതമായതോടെ ഒരു പുതിയ ഭാവുകത്വം ഭാരതീയ നാടകകലയെ ആവേശിക്കാൻ തുടങ്ങി. പ്രതിഭാശാലികളായ പാശ്ചാത്യനാടകചിന്തകരുടെ ആശയങ്ങൾ സ്വന്തംകലാബോധത്തെ നവീകരിക്കാനും പ്രചോദിപ്പിക്കാനും പഴകിയ ആസ്വാദനമൂല്യങ്ങളെ പുറന്തള്ളാനും ഭാരതീയ നാടകശില്പികൾക്ക് തുണയായി. thumb|left|[[വിജയ് ടെണ്ടുൽകർ]] പ്രൊഫഷണൽ കാഴ്ചപ്പാടോടെ നാടകങ്ങൾ ആവിഷ്കരിക്കാൻ പാഴ്സി നാടകക്കമ്പനികൾ മുന്നോട്ട് വരികയും യൂറോപ്യൻ തിയേറ്ററിനെയും വിനോദനാടക സങ്കല്പത്തെയും ഒരുമിച്ചുചേർത്ത് പുതിയൊരു നാടകാനുഭവം പ്രേക്ഷകർക്ക് പകർന്നുതരുകയും ചെയ്തു. പാഴ്സി ഉർദു നാടകകൃത്തുകളായ ആഗാ ഹശ്റ് കശ്മീരിയും രാധേശ്യാമും തങ്ങളുടെ സൃഷ്ടികളിൽ താളാത്മകമായ ഗദ്യശീലുകൾ ഉൾച്ചേർക്കുകയും ഇന്ത്യൻ ക്ളാസ്സിക്-നാടോടി രംഗകലയും ഷെയ്ക്സ്പീറിയൻ കഥാഘടനയും ഒന്നായിച്ചേർത്ത് ഇന്ത്യൻ നാടകത്തിന് പുതിയൊരു രംഗഭാഷ്യം ചമയ്ക്കുകയും ചെയ്തു.
ഫോക്ക്-നാടകക്കമ്പനികളുടെ കലാപ്രവർത്തനത്തെ ഒഴിച്ചുനിർത്തിയാൽ, ഇന്നത്തെ ഇന്ത്യൻ നാടകവേദിയുടെ വികാസം ശുഭകരമല്ലെന്ന് കാണാം. ഏതാനും പ്രൊഫഷണൽ നാടകസംഘങ്ങൾ നാടകകലയെ ഗൌരവതരമായി കാണുന്നു എന്നത് ശരിതന്നെ. എങ്കിലും ഭാരതീയ നാടകവേദിക്ക് സുഘടിതമായ ഒരു വികാസം സംഭവിക്കുന്നില്ല എന്ന വിമർശനത്തിൽ കഴമ്പുണ്ട്. തമിഴ്നാട്ടിലെ ടി.കെ.എസ്. ബ്രദേഴ്സ്, മറാത്തിയിലെ നാട്യ നികേതൻ, ബംഗാളിലെ ലിറ്റിൽ തിയേറ്റർ ഗ്രൂപ്പ്, കന്നഡയിലെ ഗബ്ബി വീരണ്ണാ കമ്പനി തുടങ്ങിയ അപൂർവം ചില കമ്പനികൾ മാത്രമാണ് ഇന്ന് ഭാരതീയ നാടകവേദിയുടെ ജീവസ്രോതസ്സുകളായി നിലകൊള്ളുന്നത്. ഇന്ത്യയുടെ ഔദ്യോഗികഭാഷയായ ഹിന്ദിയിൽ നാടകം അവതരിപ്പിച്ചിരുന്ന പൃഥ്വി തിയേറ്റർ (1944), 1960-ൽ അടച്ചുപൂട്ടുകയുണ്ടായി. ഇന്ത്യൻ നാടകകലയുടെ പ്രധാന വക്താക്കളായി ഇന്ന് അറിയപ്പെടുന്നത് സോംബു മിത്ര, ഉത്പൽ ദത്ത്, ഗിരീഷ് കർണാട്, വിജയ് ടെണ്ടുൽക്കർ, എം.എസ്. സത്യു, ബാദൽ സർകാർ, അൽകാസി, ഹബീബ് തൻവർ, ശംഭുമിത്ര തുടങ്ങിയവരാണ്. ഇപ്റ്റയും (ഇന്ത്യൻ പീപ്പിൾസ് തിയേറ്റർ അസോസിയേഷൻ) സഫ്ദർഹശ്മിയുടെ നാടകങ്ങളും ഇന്ത്യൻ നാടകവേദിക്ക് സമ്മാനിച്ച ശക്തമായ ഇടതുപക്ഷബോധം ഇന്ന് കൂടുതൽ ജനകീയമായിക്കൊണ്ടിരിക്കുകയാണ്. ആഗോളാടിസ്ഥാനത്തിൽ ദൃശ്യമാധ്യമത്തിന് കൈവന്ന പ്രാധാന്യവും പ്രചാരവും, സാങ്കേതികവിദ്യയുടെ വൻവികാസവും ദേശ-കാല ബന്ധമായി തുടരുന്ന നാടകവേദിയെ പ്രതിസന്ധിയിലാഴ്ത്തിയിട്ടുണ്ട്. ആസ്വാദനമൂല്യങ്ങളുടെ വ്യതിയാനവും രുചിഭേദങ്ങളും പുതിയ തലമുറയുടെ കാഴ്ചപ്പാടുകളുമെല്ലാം നാടകവേദിക്കും ബാധകമാണ്.
സ്വാതന്ത്ര്യാനന്തര ഭാരതത്തിൽ, നാടകപ്രസ്ഥാനത്തിന് സജീവമായ പിന്തുണയാണ് ലഭിച്ചിട്ടുള്ളത്. എങ്കിലും ശാസ്ത്രീയവും പരിവർത്തനോന്മുഖവുമായ ഒരു പ്രൊഫഷണൽ സമീപനം ഇന്ത്യൻ നാടകവേദിക്ക് ഇനിയും കൈവന്നിട്ടില്ല എന്നത് ദുഃഖകരംതന്നെയാണ്. ഭാരതീയ ക്ളാസ്സിക് പാരമ്പര്യത്തെയും പാശ്ചാത്യകലാസങ്കല്പത്തെയും കൂട്ടിക്കലർത്തി അടിമുടി പ്രൊഫഷണലായ ഒരു നാടകഭാവുകത്വം സൃഷ്ടിച്ചെടുക്കാൻ പല പ്രമുഖ നാടകകലാകാരന്മാരും ശ്രമിച്ചിട്ടുണ്ട്. കന്നഡയിലെ ആദ്യരംഗചാര്യ, മറാഠിയിലെ പി.എൻ. ദേശ്പാണ്ഡേ, ഹിന്ദിയിലെ മോഹൻ രാകേഷ്, പഞ്ചാബിലെ ബൽവന്ത് ഗാർഗി തുടങ്ങിയവർ ഈ പരിശ്രമങ്ങളിൽ വിജയം കൊയ്തവരാണ്. ഭാരതത്തിലെ നാടകപ്രവർത്തനങ്ങളെ ഏകോപിപ്പിക്കുന്നതിൽ ഇന്ന് മുൻനിരയിൽ പ്രവർത്തിക്കുന്നത് 'ഭാരതീയ നാട്യസംഘമാണ്'. ന്യൂഡൽഹിയിലെ ഇന്റർ നാഷണൽ തിയേറ്റർ ഇൻസ്റ്റിറ്റ്യൂട്ടിൽ അംഗമായ ഈ പ്രസ്ഥാനം, ഇന്ത്യയിലെ വിവിധ നാടകപ്രസ്ഥാനങ്ങളെയും പ്രാദേശികമായ നാടകസങ്കല്പങ്ങളെയും ആധികാരികമായി സമീപിക്കുകയും സക്രിയമായി കൂട്ടിയിണക്കുകയും ചെയ്യുന്നു. കൂടാതെ നാടകസംബന്ധിയായ നിരവധി സെമിനാറുകളും ഗവേഷണ പദ്ധതികളും സംഘടിപ്പിക്കുന്നതിലും നാട്യസംഘം മുന്നിലാണ്. നാടകത്തിനാവശ്യമായ വസ്ത്രങ്ങൾ, അലങ്കാര ഉപകരണങ്ങൾ, ചമയോപാധികൾ മറ്റ് നാടകസാമഗ്രികൾ എന്നിവയുടെ നിർമ്മാണത്തിനായി ഒരു വർക്ഷോപ്പും 'ഭാരതീയ നാട്യസംഘം' സ്ഥാപിച്ചിട്ടുണ്ട്. ഭാരതീയ നാടകകലയുടെ സ്വപ്നങ്ങൾ അറിയുന്നതിനും അറിയിക്കുന്നതിനുമായി നാട്യ എന്ന പേരിൽ ഒരു ഇംഗ്ളീഷ് ദ്വൈമാസികയും പ്രസിദ്ധീകരിച്ചുവരുന്നു.
പാവ നാടകവും (puppery) ഇന്ത്യൻ നാടകവേദിയുടെ ഭാഗമായുണ്ട്.
ചരിത്രം
thumb|[[സി.എൻ.ശ്രീകണ്ഠൻ നായർ]] കേരളീയ നാടോടിക്കലകളിൽനിന്ന് സ്വാംശീകരിച്ചെടുത്ത അഭിനയ പ്രധാനമായ ഒരു പാരമ്പര്യമല്ല മലയാള നാടകത്തിന്റേത്. ഇംഗ്ളീഷ് വിദ്യാഭ്യാസത്തിന്റെയും തമിഴ് സംഗീത നാടകസംസ്കാരത്തിന്റെയും സ്വാധീനവും സമന്വയവുമാണ് ആദ്യകാല മലയാള നാടകങ്ങളിലുള്ളത്.
പുറത്തേയ്ക്കു‌ള്ള കണ്ണികൾ
വർഗ്ഗം:കല വർഗ്ഗം:രംഗകല
ദ ഹാർഡി ബോയ്സ്
ഒരു അമേരിക്കൻ ബാലസാഹിത്യ പുസ്തക പരമ്പരയാണ് ദ ഹാർഡി ബോയ്സ് (The Hardy Boys). പ്രശസ്ത ബാലസാഹിത്യ ഗ്രന്ഥ കർത്താവും അമേരിക്കക്കാരനുമായ എഡ്വേർഡ് സ്ട്രേറ്റ്മെയർ ആണ് ഈ പരമ്പരയുടെ സ്രഷ്ടാവ്. ഫ്രാങ്ക് ഹാർഡി, ജോ ഹാർഡി എന്നീ രണ്ടു പ്രധാന സാങ്കൽപിക കഥാപാത്രങ്ങളിലൂടെയാണ് ഈ പരമ്പരയിലെ നോവലുകൾ മുന്നോട്ടു പോകുന്നത്. കുട്ടികൾ, കൗമാരക്കാർ എന്നിവരെ ലക്ഷ്യം വെച്ചാണ് ഈ രഹസ്യ പരമ്പര പുസ്തകങ്ങൾ എഴുതിയിരിക്കുന്നത്. ഇതിലെ നോവലുകൾ പല എഴുത്തുകാരും എഴുതിയതാണ്, എന്നാൽ പുസ്തകങ്ങൾ എഴുതപ്പെട്ടതിന്റെ അംഗീകാരം ഫ്രാങ്ക്ലിൻ ഡബ്ല്യു ഡിക്സൺ എന്ന തൂലികാനാമത്തിനാണ്
1927 ൽ ആണ് ഹാർഡി ബോയ്സ് ആദ്യമായി ആവിഷ്കരിക്കപ്പെട്ടത്. വളരെ ലളിതമായ്ണ് ഈ പരമ്പരയിലെ പുസ്തകങ്ങൾ എഴുതിയിട്ടുള്ളത്.
സൈറ്റേഷനുകൾ
ലഘുചിത്രം|ദ ഹാർഡി ബോയ്സ് പരമ്പരയിലെ  [[The Tower Treasure എന്ന പുസ്തകത്തിന്റെ പുറം ചട്ട]]
ദി ഡയറി ഓഫ് ലേഡി മുറസാക്കി
പതിനൊന്നാം നൂറ്റാണ്ടിലെ ജാപ്പനീസ് ഹിയാൻ കാലഘട്ടത്തിലെ ദർബാർ ലേഡിയും എഴുത്തുകാരിയുമായ മുറസാക്കി ഷിക്കിബു എഴുതിയ ഡയറിയുടെ മുഴുവനാക്കാത്ത ഭാഗങ്ങളുടെ ശേഖരത്തിന് നൽകിയ തലക്കെട്ടാണ് ദി ഡയറി ഓഫ് ലേഡി മുറസാക്കി ((紫式部日記 മുറസാക്കി ഷിക്കിബു നിക്കി). ഇത് ജാപ്പനീസ് ഭാഷയിൽ പുതുതായി വികസിപ്പിച്ചെടുത്ത ഒരു എഴുത്ത് സമ്പ്രദായവും ചൈനീസ് ഭാഷയിൽ പൊതുവെ വിദ്യാഭ്യാസം ഇല്ലാത്ത സ്ത്രീകൾക്കിടയിൽ സാധാരണവുമായ കാന സമ്പ്രദായത്തിൽ എഴുതിയിരിക്കുന്നു. ആധുനിക ഡയറിക്കുറിപ്പുകളിൽ നിന്നോ ജേണലുകളിൽ നിന്നോ വ്യത്യസ്തമായി, പത്താം നൂറ്റാണ്ടിലെ ഹിയാൻ ഡയറിക്കുറിപ്പുകൾ സാധാരണ ദൈനംദിന ജീവിതത്തേക്കാൾ പ്രധാനപ്പെട്ട സംഭവങ്ങൾക്ക് പ്രാധാന്യം നൽകുന്നു. മാത്രമല്ല കർശനമായ കാലക്രമം പാലിക്കുന്നതുമില്ല. ഡയറിയിൽ തൂലികാചിത്രങ്ങൾ‌, വാക കവിതകൾ‌, നീണ്ട അക്ഷരത്തിന്റെ രൂപത്തിൽ‌ എഴുതിയ എപ്പിസ്റ്റോളറി വിഭാഗം എന്നിവ ഉൾ‌പ്പെടുന്നു.
മുറസാക്കി സാമ്രാജ്യത്വ ദർബാറിൽ സേവനമനുഷ്ഠിക്കുമ്പോൾ 1008 നും 1010 നും ഇടയിലാണ് ഡയറി എഴുതിയത്. ഡയറിയിൽ ഏറ്റവും വലിയ ഭാഗം ചക്രവർത്തിനി ഷോഷിയുടെ (അകിക്കോ) കുട്ടികളുടെ ജനനത്തെക്കുറിച്ച് വിവരിക്കുന്നു. ഹ്രസ്വമായ തൂലികാചിത്രങ്ങൾ ഇസ്സുമി ഷിക്കിബു, അകാസോം ഇമോൺ, സെയ് ഷൊനാഗൺ തുടങ്ങിയ സാമ്രാജ്യത്വ വനിതകളും മറ്റ് ദർബാർ എഴുത്തുകാരും തമ്മിലുള്ള ഇടപെടലുകളെ വിവരിക്കുന്നു. മുറസാക്കി അവരുടെ നിരീക്ഷണങ്ങളും അഭിപ്രായങ്ങളും ഉടനീളം ഉൾപ്പെടുത്തി പതിനൊന്നാം നൂറ്റാണ്ടിന്റെ തുടക്കത്തിൽ ഹിയാൻ ദർബാറിലെ മറ്റ് സാഹിത്യങ്ങളിലോ കാലഘട്ടത്തിലോ ഇല്ലാത്ത ഒരു ജീവിതബോധം ഈ കൃതിയിലേക്ക് കൊണ്ടുവരുന്നു.
പതിമൂന്നാം നൂറ്റാണ്ടിലെ കാമകുര കാലഘട്ടത്തിലാണ് ഒരു ജാപ്പനീസ് ചിത്ര സ്ക്രോൾ ആയ മുറസാക്കി ഷിക്കിബു ഡയറി ഇമാകി നിർമ്മിച്ചത്. ഡയറിയുടെ മുഴുവനാക്കാത്ത ഭാഗങ്ങൾ ഇരുപതാം നൂറ്റാണ്ടിൽ ഇംഗ്ലീഷിലേക്കുള്ള മൂന്ന് പ്രധാന വിവർത്തനങ്ങളുടെ അടിസ്ഥാനമായി വർത്തിക്കുന്നു.
പശ്ചാത്തലം
പതിനൊന്നാം നൂറ്റാണ്ടിന്റെ തുടക്കത്തിൽ വനിതാ ദർബാർ സാഹിത്യത്തിന്റെ പുതിയ രീതികൾ ഡയറികളുടെയും കാവ്യാത്മക കഥകളുടെയും രൂപത്തിൽ അവതരിച്ചു. ചൈനീസ് ഭാഷയിൽ വാണിജ്യം നടത്തുന്ന പുരുഷന്മാരിൽ നിന്ന് വ്യത്യസ്തമായി സ്ത്രീകൾ ഇപ്പോഴും സ്വകാര്യ മേഖലയിലേക്ക് തരംതാഴ്ത്തപ്പെട്ടു. സ്ത്രീകളുടെ രചന പുരുഷന്മാരിൽ നിന്നും വ്യക്തിപരമായും ആത്മപരിശോധനയിൽ നിന്നും പ്രകടമായ വ്യത്യാസം കാണിച്ചു. അങ്ങനെ എഴുതപ്പെട്ട ജാപ്പനീസ് വികസിപ്പിച്ചെടുത്തത് ഭാഷയെ സ്വയം ആവിഷ്കാര രൂപമായി ഉപയോഗിച്ച സ്ത്രീകളാണ്. ജാപ്പനീസ് സാഹിത്യ പണ്ഡിതൻ റിച്ചാർഡ് ബോറിംഗ് പറയുന്നതുപോലെ, "മുമ്പ് സംസാരഭാഷയിൽ മാത്രം നിലനിന്നിരുന്ന ഒരു ഭാഷയിൽ നിന്ന് വഴക്കമുള്ള ലിഖിത ശൈലി" കെട്ടിപ്പടുക്കുന്ന പ്രക്രിയ സ്ത്രീകൾ ഏറ്റെടുത്തു.
പുറംകണ്ണികൾ
വർഗ്ഗം:ഡയറികൾ വർഗ്ഗം:11-ആം നൂറ്റാണ്ടിലെ പുസ്തകങ്ങൾ വർഗ്ഗം:1000-ങ്ങളിലെ പുസ്തകങ്ങൾ
സിദ്ധാർത്ഥ് ശിവ
മലയാളചലച്ചിത്ര മേഖലയിലെ ഒരു സംവിധായകനും നടനുമാണ് സിദ്ധാർത്ഥ് ശിവ. മികച്ച നവാഗതസംവിധായകനുള്ള 2012-ലെ ദേശീയപുരസ്കാരം ഇദ്ദേഹത്തിന് ലഭിച്ചു. 101 ചോദ്യങ്ങൾ എന്ന ചിത്രത്തിനായിരുന്നു പുരസ്കാരം.
സംവിധായകനാകുന്നതിന് മുമ്പ് കുറേ ചിത്രങ്ങളിൽ ഇദ്ദേഹം അഭിനയിച്ചിരുന്നു. തിരക്കഥയിലൂടെയാണ് മലയാളസിനിമാരംഗത്തെത്തിയത്. കലണ്ടർ, ഋതു, ഇവർ വിവാഹിതരായാൽ, ബോഡിഗാർഡ്, സഹസ്രം, കുടുംബശ്രീ ട്രാവൽസ്, തേജാഭായ് ആന്റ് ഫാമിലി തുടങ്ങിയ ചിത്രങ്ങളിലും ശ്രദ്ധേയമായ വേഷങ്ങൾ കൈകാര്യം ചെയ്തു.
പുരസ്കാരങ്ങൾ
മികച്ച മലയാളചലച്ചിത്രത്തിനുള്ള 2014-ലെ ദേശീയ ചലച്ചിത്രപുരസ്കാരം ഇദ്ദേഹം സംവിധാനം ചെയ്ത ഐൻ എന്ന ചിത്രത്തിനു ലഭിച്ചു. 2014-ലെ കേരളസംസ്ഥാന ചലച്ചിത്രപുരസ്കാരത്തിൽ മികച്ച കഥയ്ക്കുള്ള പുരസ്കാരം ലഭിച്ചു.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളചലച്ചിത്രസംവിധായകർ വർഗ്ഗം:മികച്ച നവാഗതസംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:മികച്ച കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:1985-ൽ ജനിച്ചവർ
പാരാൻസിസ്‌ട്രോസിറസ് ജാഫർപാലോട്ടി
വെസ്പിഡെ കുടുംബത്തിലെ യൂമെനിനെ ഉപകുടുംബത്തിൽ പാരാൻസിസ്‌ട്രോസിറസ് വിഭാഗത്തിൽപ്പെട്ട പശ്ചിമഘട്ടത്തിൽനിന്ന് കണ്ടെത്തിയിട്ടുള്ള ഒരിനം കടന്നലാണ് 'പാരാൻസിസ്‌ട്രോസിറസ് ജാഫർ പാലോട്ടി'.
ശാസ്ത്രനാമം
സുവോളജിക്കൽ സർവ്വേ ഓഫ് ഇന്ത്യയുടെ കോഴിക്കോട് പ്രാദേശിക കേന്ദ്രത്തിലെ ശാസ്ത്രജ്ഞരായ ഡോ. പി. ഗിരീഷ്‌കുമാർ, ഡോ. പി.എം സുരേശൻ എന്നിവരും ന്യൂയോർക്കിലെ അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററിയിലെ ഡോ. ജയിംസ് കാർപെന്ററും ഉൾപ്പെട്ട സംഘമാണ് കടന്നലിനെ തിരിച്ചറിഞ്ഞത്. പശ്ചിമഘട്ടത്തിലെ ജൈവവൈവിധ്യങ്ങളെക്കുറിച്ച് പഠിക്കുന്ന സുവോളജിക്കൽ സർവ്വേ ഓഫ് ഇന്ത്യയിലെ ശാസ്ത്രജ്ഞനും കണ്ണൂർ സ്വദേശിയുമായ ഡോ. മുഹമ്മദ് ജാഫർ പാലോട്ടിനുള്ള ആദരസൂചകമായിട്ടാണ് ശാസ്ത്രനാമം നൽകിയിരിക്കുന്നത്.
പ്രത്യേകതകൾ
ആറ് മില്ലിമീറ്റർ മാത്രം നീളമുള്ള ഉപദ്രവകാരികളല്ലാത്ത ചെറു കടന്നലുകളാണ് ഇവ മണ്ണുകൊണ്ടാണ് കൂടുണ്ടാക്കുന്നത്.
വിതരണം
മലബാർ വന്യജീവി സങ്കേതം, ആറളം വന്യജീവി സങ്കേതം, നിലമ്പൂർ വനം, മുത്തപ്പൻപുഴ എന്നിവിടങ്ങളിൽ ഇവയെ കണ്ടെത്തിയിട്ടുണ്ട്.
അവലംബം
വർഗ്ഗം:കടന്നലുകൾ
ചണ്ഡിഗഢ് മെട്രോ
പുറത്തേക്കുള്ള കണ്ണികൾ
വർഗ്ഗം:ചണ്ഡിഗഢിലെ ഗതാഗതം
ഗയോർഗ് ജോക്വിം റെറ്റിക്കസ്
റെറ്റിക്കസ് എന്നറിയപ്പെടുന്ന ഗയോർഗ് ജോക്വിം ഡി പോറിസ്  ( 16 ഫെബ്രുവരി 1514 - 4 ഡിസംബർ 1574), ഒരു ഗണിതശാസ്ത്രജ്ഞനും, ജ്യോതിശാസ്ത്രജ്ഞനും, കാർട്ടോഗ്രാഫറും, നാവിഗേഷണൽ-ഉപകരണ നിർമാതാവും, മെഡിക്കൽ പ്രാക്ടീഷണറും, അധ്യാപകനും ആയിരുന്നു. ത്രികോണമിതി പട്ടികകൾക്ക് രൂപം നൽകിയതോടെ അദ്ദേഹം ഗണിതലോകത്ത് പ്രശസ്തനായി. നിക്കോളാസ് കോപ്പർനിക്കസിന്റെ ഏക ശിഷ്യൻ എന്ന നിലയിലും അദ്ദേഹം പ്രശസ്തനാണ്. കോപ്പർനിക്കസിന്റെ ഡി റെവല്യൂഷണിബസ് ഓർബിയം സെലെസ്റ്റിയം                                 (ആകാശ ഗോളങ്ങളുടെ കറക്കങ്ങളെക്കുറിച്ച് ) പ്രസിദ്ധീകരിക്കാൻ അദ്ദേഹം സഹായിച്ചു.
ഓസ്ട്രിയയിലെ ഫെൽകിർക്കിലാണ് റെറ്റിക്കസ് ജനിച്ചത്. അദ്ദേഹത്തിന്റെ മാതാപിതാക്കളായ ഗയോർഗ് ഇസെറിനും തോമസിന ഡി പോറിസും ഇറ്റാലിയൻ പൈതൃകവും ഗണ്യമായ സമ്പത്തും ഉള്ളവരായിരുന്നു, അദ്ദേഹത്തിന്റെ പിതാവ് നഗര വൈദ്യനും സർക്കാർ ഉദ്യോഗസ്ഥനുമായിരുന്നു. 14 വയസ്സ് വരെ റെറ്റിക്കസ് പിതാവിൽ നിന്ന് വിദ്യാഭ്യാസം നേടി. ഗയോർഗ് ഇസെറിൻ തന്റെ പല രോഗികളുടെയും വിശ്വാസം ദുരുപയോഗം ചെയ്യുകയും അവരുടെ വീടുകളിൽ നിന്ന് സാധനങ്ങളും പണവും മോഷ്ടിക്കുകയും ചെയ്തിരുന്നു. 1528-ൽ ഈ കുറ്റകൃത്യങ്ങൾക്ക്  ഇസറിന്  വധശിക്ഷ നൽകപ്പെട്ടു. അതിന്റെ ഫലമായി അദ്ദേഹത്തിന്റെ കുടുംബപ്പേരു പോലും നീക്കം ചെയ്യപ്പെട്ടു.
അതിനുശേഷം കുടുംബാംഗങ്ങൾ  അമ്മയുടെ കുടുംബപ്പേരായ ഡി പോറിസ് സ്വീകരിച്ചു. പിന്നീട് വിറ്റൻബെർഗ് സർവ്വകലാശാലയിൽ വിദ്യാർത്ഥിയായിരിക്കെയാണ്  റെറ്റികസ്  എന്ന സ്ഥലപ്പേര്  ഗയോർഗ് ജോക്കിം  സ്വന്തം പേരിനോടു കൂട്ടിച്ചേർത്തത്. ഓസ്ട്രിയ, സ്വിറ്റ്സർലൻഡ്, ജർമ്മനി എന്നിവയുടെ ഭാഗങ്ങൾ ഉൾപ്പെട്ടിരുന്ന റോമൻ പ്രവിശ്യയായ റാറ്റിയ ആയിരുന്നു അദ്ദേഹത്തിൻറെ ജന്മനാട്. റാറ്റിയയുടെ  ലാറ്റിൻ വകഭേദമാണ് റെറ്റിക്കസ്. ലീപ്‌സിഗ് സർവ്വകലാശാലയിലെ മെട്രിക്കുലേഷൻ ലിസ്റ്റിൽ, ഡി പോറിസ് എന്ന കുടുംബപ്പേര്,    ജർമ്മൻ ഭാഷയിലേക്ക് വോൺ ലോച്ചൻ എന്ന് വിവർത്തനം ചെയ്തിട്ടുണ്ട്. ചാന്ദ്ര ഗർത്തമായ റെറ്റിക്കസ്, 15949 റൈറ്റിക്കസ് എന്ന  ഛിന്നഗ്രഹം എന്നിവ അദ്ദേഹത്തിന്റെ പേരിലാണ് അറിയപ്പെടുന്നത്.
ത്രികോണമിതി
ത്രികോണമിതിയിൽ അതീവ തല്പരനായിരുന്നു റെറ്റിക്കസ്. 1551-ൽ അദ്ദേഹം കാനൻ ഓഫ് ദി സയൻസ് ഓഫ് ട്രയാംഗിൾസ് എന്ന പേരിൽ ഒരു ലഘുലേഖ പ്രസിദ്ധീകരിച്ചു. ഈ ലഘുലേഖ റെറ്റിക്കസിന്റെ ഏറ്റവും മഹത്തായ സംഭാവനയായ സമ്പൂർണ്ണ ത്രികോണമിതി പട്ടികയ്ക്ക് ഒരു ആമുഖമായിരുന്നു.
പ്രവർത്തികൾ
വർഗ്ഗം:1574-ൽ മരിച്ചവർ വർഗ്ഗം:1514-ൽ ജനിച്ചവർ
ഹെർബർട്ട് ബോയർ
ബയോടെക്നോളജി മെഖലയിലെ ഒരു ഗവേഷകനും സംരംഭകനുമാണ് ഹെർബർട്ട് വെയ്ൻ "ഹെർബ്" ബോയർ (ജനനം: ജൂലൈ 10, 1936). സ്റ്റാൻലി എൻ. കോഹൻ, പോൾ ബെർഗ് എന്നിവരോടൊപ്പം ബാക്ടീരിയകളെ നിർബന്ധിച്ച് വിദേശ പ്രോട്ടീനുകൾ ഉൽ‌പാദിപ്പിക്കുന്നതിനുള്ള ഒരു രീതി അദ്ദേഹം കണ്ടെത്തി, അതുവഴി ജനിതക എഞ്ചിനീയറിംഗ് മേഖല ആരംഭിച്ചു. 1969 ആയപ്പോഴേക്കും ഇ.കോളി ബാക്ടീരിയത്തിന്റെ രണ്ട് നിയന്ത്രണ എൻസൈമുകളെക്കുറിച്ച് അദ്ദേഹം പഠനങ്ങൾ നടത്തി. 1990 ലെ ദേശീയ മെഡൽ ഓഫ് സയൻസ് ജേതാവും, 1996 ലെമെൽസൺ-എംഐടി സമ്മാനത്തിന്റെ സഹ-സ്വീകർത്താവുമായ അദ്ദേഹം ജെനെടെക്കിന്റെ സഹസ്ഥാപകനും ആണ്. സാൻഫ്രാൻസിസ്കോയിലെ കാലിഫോർണിയ സർവകലാശാലയിൽ പ്രൊഫസറായിരുന്ന അദ്ദേഹം പിന്നീട് 1976 മുതൽ 1991 ൽ വിരമിക്കുന്നതുവരെ ജെനെടെക് വൈസ് പ്രസിഡന്റായി സേവനമനുഷ്ഠിച്ചു.
ജീവിതവും കരിയറും
1936 ൽ പെൻ‌സിൽ‌വാനിയയിലെ ഡെറിയിലാണ് ഹെർബർട്ട് ബോയർ ജനിച്ചത്. 1958 ൽ പെൻ‌സിൽ‌വാനിയയിലെ ലാട്രോബിലുള്ള സെന്റ് വിൻസെന്റ് കോളേജിൽ നിന്ന് ബയോളജി, കെമിസ്ട്രി എന്നിവയിൽ ബിരുദം നേടി. അടുത്ത വർഷം അദ്ദേഹം ഗ്രേസിനെ വിവാഹം കഴിച്ചു. 1963 ൽ പിറ്റ്സ്ബർഗ് സർവകലാശാലയിൽ നിന്ന് പിഎച്ച്ഡി നേടിയ അദ്ദേഹം പൗരാവകാശ പ്രസ്ഥാനത്തിലെ പ്രവർത്തകനായി പങ്കെടുത്തു. പ്രൊഫസർമാരായ എഡ്വേർഡ് അഡൽബെർഗിന്റെയും ബ്രൂസ് കാൾട്ടന്റെയും ലബോറട്ടറികളിൽ യേൽ യൂണിവേഴ്സിറ്റിയിൽ ബിരുദാനന്തര ബിരുദം നേടി. തുടർന്ന് സാൻഫ്രാൻസിസ്കോയിലെ കാലിഫോർണിയ സർവകലാശാലയിൽ അസിസ്റ്റന്റ് പ്രൊഫസറും 1976 മുതൽ 1991 വരെ ബയോകെമിസ്ട്രി പ്രൊഫസറുമായി. അവിടെ അദ്ദെഹം ബാക്ടീരിയയിൽ നിന്നുള്ള ജീനുകളെ യൂക്കാരിയോട്ടുകളുടെ ജീനുകളുമായി സംയോജിപ്പിക്കാം എന്നദ്ദേഹം കണ്ടുപിടിച്ചു. 1977-ൽ ബോയറിന്റെ ലബോറട്ടറിയും സഹകാരികളായ കെയ്‌ചി ഇറ്റാകുരയും സിറ്റി ഓഫ് ഹോപ്പ് നാഷണൽ മെഡിക്കൽ സെന്ററിലെ ആർതർ റിഗ്‌സും ഒരു പെപ്റ്റൈഡ്-കോഡിംഗ് ജീനിന്റെ ആദ്യത്തെ സമന്വയവും പ്രകടനവും വിവരിച്ചു. 1978 ഓഗസ്റ്റിൽ, തന്റെ പുതിയ ട്രാൻസ്ജെനിക് ജനിതകമാറ്റം വരുത്തിയ ബാക്ടീരിയ ഉപയോഗിച്ച് സിന്തറ്റിക് ഇൻസുലിനും തുടർന്ന് 1979 ൽ ഒരു വളർച്ചാ ഹോർമോണും നിർമ്മിച്ചു.
1976 ൽ ബോയർ വെഞ്ച്വർ ക്യാപിറ്റലിസ്റ്റ് റോബർട്ട് എ. സ്വാൻസണുമൊത്ത് ജെനെടെക് സ്ഥാപിച്ചു. പ്രകൃതിദത്ത സ്രോതസ്സുകളിൽ നിന്നുള്ള മുഴുവൻ ജീനുകളും ഉപയോഗിച്ച ബയോജനിലെ വാൾട്ടർ ഗിൽബെർട്ടിന്റെ സമീപനത്തെ മറികടന്ന് ഇൻസുലിൻ ആദ്യമായി സമന്വയിപ്പിക്കാനുള്ള ജെനെടെക്കിന്റെ സമീപനം വിജയിച്ചു. വ്യക്തിഗത ന്യൂക്ലിയോടൈഡുകളിൽ നിന്നാണ് ബോയർ തന്റെ ജീൻ നിർമ്മിച്ചത്.
1990 ൽ, ബോയറും ഭാര്യ ഗ്രേസും ഒരു വ്യക്തി യേൽ സ്കൂൾ ഓഫ് മെഡിസിനു നൽകിയ ഏറ്റവും വലിയ ഒറ്റ സംഭാവന (10,000,000 ഡോളർ) നൽകി. 1991 ൽ ബോയർ കുടുംബത്തിന്റെ പേരിലാണ് ബോയർ സെന്റർ ഫോർ മോളിക്യുലാർ മെഡിസിനു പേരു കൊടുത്തിരിക്കുന്നത്.
അദ്ദേഹത്തിന്റെ പ്രൊഫഷണൽ പ്രവർത്തനങ്ങളിൽ, ബോയർ സ്ക്രിപ്സ് റിസർച്ചിന്റെ ഡയറക്ടർ ബോർഡിലുണ്ട്.
കെൽ‌സി ഡാലിയ
ബട്ടർഫ്ളൈ, ഫ്രീസ്റ്റൈൽ ഇവന്റുകൾ എന്നിവയിൽ വൈദഗ്ദ്ധ്യം നേടിയ ഒരു അമേരിക്കൻ മത്സര നീന്തൽതാരമാണ് കെൽസി വൊറെൽ ഡാലിയ (ജനനം: ജൂലൈ 15, 1994) അവർ നിലവിൽ അന്താരാഷ്ട്ര നീന്തൽ ലീഗിന്റെ ഭാഗമായ കാലി കോണ്ടേഴ്സിനെ പ്രതിനിധീകരിക്കുന്നു. 100 മീറ്റർ ബട്ടർഫ്ലൈയിൽ 2016-ലെ റിയോ ഒളിമ്പിക്സിന് യോഗ്യത നേടിയ അവർ 4 x 100 മീറ്റർ മെഡ്‌ലി റിലേയിൽ സ്വർണ്ണ മെഡൽ നേടി.
സ്വകാര്യ ജീവിതം
ന്യൂജേഴ്‌സിയിലെ വൂർഹീസ് ടൗൺ‌ഷിപ്പിൽ ജനിച്ച വൊറെൽ ന്യൂജേഴ്‌സിയിലെ വെസ്റ്റാംപ്ടൺ ടൗൺ‌ഷിപ്പിലാണ് വളർന്നത്. അവിടെ അവരുടെ കുട്ടിക്കാലം മുഴുവൻ ടാർ‌സ്ഫീൽഡ് നീന്തൽ ക്ലബിനു വേണ്ടി നീന്തുകയും ചെയ്തു. മൗണ്ട് ഹോളിയിലെ റാങ്കോകാസ് വാലി റീജിയണൽ ഹൈസ്കൂളിൽ പഠനത്തിന് ചേർന്നു. അവിടെ നിന്ന് 2012-ൽ ബിരുദം നേടി.
കെൽ‌സി തോമസ് ഡാലിയയെ വിവാഹം കഴിച്ചു.
കോളേജ്
ലൂയിസ്‌വില്ലിലെ സീനിയർ എന്ന നിലയിൽ 2016-ൽ നീന്തൽ, ഡൈവിംഗ് വിഭാഗത്തിൽ ഹോണ്ട സ്‌പോർട്‌സ് അവാർഡ് നേടി.
2015
ടൊറന്റോയിൽ നടന്ന 2015-ലെ പാൻ അമേരിക്കൻ ഗെയിംസിൽ 100 മീറ്റർ ബട്ടർഫ്ലൈയിൽ സ്വർണം നേടി.
100 യാർഡ് ബട്ടർഫ്ലൈയിൽ അമേരിക്കൻ റെക്കോർഡ് വൊറെലിനുണ്ട്. 2015 മാർച്ചിൽ നടന്ന എൻ‌സി‌എ‌എ ഫൈനലിൽ‌, നതാലി കൗഗ്ലിൻ കൈവശം വച്ചിരുന്ന 13 വർഷത്തെ റെക്കോർഡ് അവർ തകർത്തു. കൂടാതെ ഇവന്റിൽ‌ 50 സെക്കൻറ് മറികടന്ന ആദ്യ വനിതയായി. 2016 മാർച്ചിൽ അവർ റെക്കോർഡ് 49.43 സെക്കൻഡായി ഉയർത്തി.
2015 ഡിസംബറിൽ നടന്ന ഡ്യുവൽ ഇൻ ദി പൂൾ മീറ്റിംഗിൽ, വൊറെൽ 4 × 100 മീറ്റർ മെഡ്‌ലി റിലേയിൽ (ഷോർട്ട് കോഴ്‌സ്) കോർട്ട്നി ബാർത്തലോമിവ്, കാറ്റി മെലി, സിമോൺ മാനുവൽ എന്നിവരോടൊപ്പം ലോക റെക്കോർഡ് തകർത്തു.
2016-ലെ സമ്മർ ഒളിമ്പിക്സ്
യുഎസ് ഒളിമ്പിക് നീന്തൽ ട്രയൽസിൽ 100 മീറ്റർ ബട്ടർഫ്ലൈയിൽ വൊറെൽ ഒന്നാം സ്ഥാനത്തെത്തി യുഎസ് ഒളിമ്പിക് ടീമിന് യോഗ്യത നേടി.
റിയോ ഡി ജനീറോയിൽ, 100 മീറ്റർ ബട്ടർഫ്ലൈയുടെ ഹീറ്റിൽ വോറെൽ നാലാം സ്ഥാനത്തെത്തിയെങ്കിലും സെമി ഫൈനലിൽ ഒമ്പതാം സ്ഥാനത്തെത്തിയ ശേഷം ഫൈനലിലേക്ക് യോഗ്യത നേടുന്നതിൽ പരാജയപ്പെട്ടു. പ്രിലിംസിൽ നീന്തുന്നതിനായി 4 × 100 മീറ്റർ മെഡ്‌ലി റിലേയിൽ സ്വർണം നേടി.
ഇന്റർനാഷണൽ സ്വിമ്മിംഗ് ലീഗ്
2019-ൽ നെവാഡയിലെ ലാസ് വെഗാസിൽ നടന്ന അവസാന മത്സരത്തിൽ മൂന്നാം സ്ഥാനം നേടിയ കാലി കോണ്ടേഴ്സിനെ പ്രതിനിധീകരിച്ച് ഉദ്‌ഘാടനപരമായ ഇന്റർനാഷണൽ സ്വിമ്മിംഗ് ലീഗിൽ അംഗമായിരുന്നു. സീസണിലെ രണ്ടാം തവണയും ലോക റെക്കോർഡ് ഉടമ സാറാ സോസ്ട്രോമിനെ തോൽപ്പിച്ച് ഡാലിയ 100 മീറ്റർ ബട്ടർഫ്ലൈ നേടി.
2019-ലെ ലോക ചാമ്പ്യൻഷിപ്പ്
2019-ലെ ലോക അക്വാട്ടിക്സ് ചാമ്പ്യൻഷിപ്പിൽ ടീം യുഎസ്എയ്ക്ക് വേണ്ടി മത്സരിച്ച ഡാലിയ ഒരു സ്വർണവും രണ്ട് വെള്ളിയും നേടി. 4 × 100 മീറ്റർ മെഡ്‌ലി ഫൈനലിൽ ബട്ടർഫ്ലൈ ലെഗ് നീന്തുകയും അതിൽ യുഎസ്എ 3: 50.40 ലോക റെക്കോർഡ് സമയം കൊണ്ട് സ്വർണം നേടകയും ചെയ്തു. 4 × 100 മീറ്റർ മിക്സഡ് മെഡ്‌ലിയിൽ പ്രാഥമിക ഹീറ്റിൽ വെള്ളിയും 4 × 100 മീറ്റർ ഫ്രീസ്റ്റൈൽ ഫൈനലിൽ ഒരു വെള്ളിയും നേടി 3: 31.02 സമയം കൊണ്ട് ഒരു അമേരിക്കൻ റെക്കോർഡ് സ്ഥാപിച്ചു.
ബാഹ്യ ലിങ്കുകൾ
വർഗ്ഗം:1994-ൽ ജനിച്ചവർ വർഗ്ഗം:2016-ലെ സമ്മർ ഒളിമ്പിക്സിലെ നീന്തൽ താരങ്ങൾ വർഗ്ഗം:2016 റിയോ ഒളിമ്പിക്സിലെ മെഡൽ ജേതാക്കൾ
കാരൈക്കുടി മണി
കർണ്ണാടകസംഗീതരംഗത്തെ ഒരു മൃദംഗ വാദകനായിരുന്നു കാരൈക്കുടി മണി (യഥാർത്ഥനാമം ഗണപതി സുബ്രഹ്മണ്യം; 11 സെപ്തംബർ 1945 – 4 മെയ് 2023). പോൾ സൈമൺ, പോൾ ഗ്രബോസ്വ്കി, ജോൺ കൈസാൻ നെപ്ട്യൂൺ തുടങ്ങി നിരവധി വിദേശ സംഗീതജ്ഞരുമായി ചേർന്ന് ഫ്യൂഷൻ സ്റ്റേജ് പരിപാടികൾ നടത്തുകയും ആൽബങ്ങൾ പുറത്തിറക്കുകയും ചെയ്തിട്ടുണ്ട്. മൃദംഗവും പുല്ലാങ്കുഴൽ, മാൻഡലിൻ, ഇലക്ട്രിക് വയലിൻ, ഘടം, തബല എന്നിങ്ങനെ ആറുവാദ്യങ്ങളുമായി ഒരുമണിക്കൂറോളം നീളുന്ന, ഷൺമുഖ എന്നുപേരിട്ട കലാവിരുന്ന് അവതരിപ്പിക്കാറുണ്ട്.
പുറം കണ്ണികൾ
വർഗ്ഗം:മൃദംഗ വിദ്വാന്മാർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:1945-ൽ ജനിച്ചവർ വർഗ്ഗം:2023-ൽ മരിച്ചവർ
ആബിദ പർവീൺ
സൂഫി പാരമ്പര്യം പുലർത്തുന്ന കവ്വാലി ഗാനശാഖയിലെ പ്രമുഖ ഗായികയായ ആബിദ പർവീൺ .പാകിസ്താനിലെ സിന്ധ് പ്രവിശ്യയായിരുന്ന ലർകാന ജില്ലയിൽ 1954-ലാണ് ജനിച്ചത്. സൂഫിവര്യന്മാരുടെ കീർത്തനങ്ങളും, ഗസലുകളും കാഫികളും ആണ് ആബിദ ആലപിയ്ക്കുന്നത്. മറ്റൊരു കവ്വാലി ഗായകനായിരുന്ന നുസ്രത്ത് ഫത്തേ അലിഖാന്റെയത്രയും പ്രാമുഖ്യം ഈ രംഗത്ത് ആബിദയ്ക്കും കല്പിയ്ക്കപ്പെട്ടിട്ടുണ്ട്.
പിതാവും സംഗീതവിദ്വാനുമായ ഉസ്താദ് ഗുലാം ഹൈദർ ആണ് സംഗീതത്തിന്റെ ബാലപാഠങ്ങൽ ആബിദയെ അഭ്യസിപ്പിച്ചത്. പിന്നീട് ഉസ്താദ് സൽമത് അലി ഖാന്റെ സംഗീതശിക്ഷണവും ആബിദയ്ക്കു ലഭിയ്ക്കുകയുണ്ടായി. ഉർദു, സിന്ധി, പേർഷ്യൻ ,പഞ്ചാബി ,സരൈകി എന്നീ ഭാഷകളിൽ അവർ ആലാപനം നിർവ്വഹിച്ചുവരുന്നു.
അവലംബം
വർഗ്ഗം:പാകിസ്താനി കലാകാരന്മാർ വർഗ്ഗം:സിതാര എ ഇംതിയാസ് പുരസ്കാരജേതാക്കൾ വർഗ്ഗം:1954-ൽ ജനിച്ചവർ വർഗ്ഗം:പാകിസ്താനി കലാകാരികൾ വർഗ്ഗം:പാകിസ്താനി നാടോടി ഗായകർ വർഗ്ഗം:പാകിസ്താനി ചലച്ചിത്ര ഗായകർ
മോറിസ് നൃത്തം
ഇംഗ്ലീഷ് നാടോടി നൃത്തത്തിന്റെ ഒരു രൂപമാണ് മോറിസ് നൃത്തം. സാധാരണയായി സംഗീതത്തോടൊപ്പം ഇതവതരിപ്പിക്കുന്നു. റിഥമിക് സ്റ്റെപ്പിംഗിനെ അടിസ്ഥാനമാക്കിയുള്ള ഈ നൃത്തം ഒരു കൂട്ടം നർത്തകർ സാധാരണയായി അവരുടെ കണങ്കാലിൽ ബെൽ പാഡുകൾ ധരിച്ചുകൊണ്ട് അവതരിപ്പിക്കുന്നു. വടികൾ, വാളുകൾ, തൂവാലകൾ എന്നിവപോലുള്ള സാമഗ്രികളും നർത്തകർ ഉപയോഗിക്കുന്നു. നൃത്തവുമായി പൊരുത്തപ്പെടുന്നതിന് അവർ തങ്ങളുടെ വടികളോ വാളുകളോ തൂവാലകളോ ഒരുമിച്ച് പ്രഹരിക്കുന്നു.
മോറിസ് നൃത്തത്തെക്കുറിച്ച് ഇംഗ്ലീഷിൽ എഴുതിയ ആദ്യത്തെ പരാമർശം 1448-ലാണ്. ലണ്ടനിലെ ഗോൾഡ്‌സ്മിത്ത്സ് കമ്പനി മോറിസ് നർത്തകർക്ക് ഏഴ് ഷില്ലിംഗ് നൽകിയതായി രേഖപ്പെടുത്തുന്നു. മോറിസ് നൃത്തത്തെക്കുറിച്ച് കൂടുതൽ പരാമർശങ്ങൾ പതിനഞ്ചാം നൂറ്റാണ്ടിന്റെ അവസാനത്തിലാണ്. വാൾ നൃത്തം, ഗയിസിങ്, മറ്റ് നൃത്ത പ്രവർത്തനങ്ങൾ, മമ്മിംഗ് നാടകങ്ങൾ എന്നിവ പരാമർശിക്കുന്ന ബിഷപ്പുമാരുടെ "വിസിറ്റേഷൻ ആർട്ടിക്കിൾസ്" പോലുള്ള ആദ്യകാല രേഖകളും ഉണ്ട്.
ആദ്യകാല രേഖകളിൽ ദർബാർ ക്രമീകരണത്തിലും ലണ്ടനിലെ ലോർഡ് മേയർമാരുടെ ഘോഷയാത്രയിലും മോറിസിനെക്കുറിച്ച് സ്ഥിരമായി പരാമർശിക്കുകയും, പതിനേഴാം നൂറ്റാണ്ടിന്റെ മധ്യത്തോടെ ഇടവകകളിൽ അവതരിപ്പിച്ച ഒരു നാടോടി നൃത്തമായി ഇതിനെ അനുമാനിക്കുകയും ചെയ്യുന്നു.
യുണൈറ്റഡ് സ്റ്റേറ്റ്സിൽ 150 ഓളം മോറിസ് ജിംഗിളുകൾ (അല്ലെങ്കിൽ ടീമുകൾ) ഉണ്ട്. ഓസ്‌ട്രേലിയ, കാനഡ, ന്യൂസിലാന്റ്, ഹോങ്കോംഗ് എന്നിവിടങ്ങളിൽ മോറിസ് പാരമ്പര്യത്തിന്റെ വലിയൊരു ഭാഗമാണ് ഇംഗ്ലീഷ് പ്രവാസികൾ. മറ്റ് രാജ്യങ്ങളിൽ ഒറ്റപ്പെട്ട ഗ്രൂപ്പുകളുണ്ട്, ഉദാഹരണത്തിന് ഉത്രെച്റ്റ്, ഹെൽമണ്ട്, നെതർലാൻഡ്‌സ്; ഫിൻ‌ലാൻ‌ഡിലെ ആർട്ടിക് മോറിസ് ഗ്രൂപ്പ് ഓഫ് ഹെൽ‌സിങ്കി, സ്വീഡനിലെ സ്റ്റോക്ക്ഹോം; സൈപ്രസ്, റഷ്യയിലെ സെന്റ് പീറ്റേഴ്‌സ്ബർഗ്.
മോറിസ് മൂന്ന് ഓർഗനൈസേഷനുകൾ സംഘടിപ്പിക്കുകയും പിന്തുണയ്ക്കുകയും ചെയ്യുന്നു: മോറിസ് റിംഗ്, മോറിസ് ഫെഡറേഷൻ, ഓപ്പൺ മോറിസ്.
പേരും ഉത്ഭവവും
ചരിത്രത്തിലുടനീളം, മോറിസ് സാധാരണമാണെന്ന് തോന്നുന്നു. ഹെൻറി എട്ടാമൻ കോർട്ട് മാസ്‌ക് കണ്ടുപിടിച്ചതിന് ശേഷം ഇത് ഗ്രാമത്തിലെ ആഘോഷങ്ങളിൽ നിന്ന് ജനപ്രിയ വിനോദത്തിലേക്ക് ഇറക്കുമതി ചെയ്തു. മോറിസ് എന്ന വാക്ക് പ്രത്യക്ഷത്തിൽ "മോറിഷ്" എന്നർത്ഥം വരുന്ന "മോറിസ്കോ" എന്നതിൽ നിന്നാണ് ഉരുത്തിരിഞ്ഞത്. മോറിസ് നൃത്തങ്ങളുടെ ശേഖരണം പലരെയും വംശനാശത്തിൽ നിന്ന് സംരക്ഷിച്ച സെസിൽ ഷാർപ്പ്, ആവശ്യമായ ആചാരപരമായ വേഷപ്പകർച്ചയുടെ ഭാഗമായി നർത്തകർ മുഖം കറുപ്പിച്ചതിൽ നിന്നാണ് ഇത് ഉടലെടുത്തതെന്ന് അഭിപ്രായപ്പെടുന്നു.
അവലംബം
Notes
Bibliography
പുറംകണ്ണികൾ
വർഗ്ഗം:ഇംഗ്ലീഷ് നാടോടി നൃത്തം
രാധ മോഹൻസിംഗ്
ബി.ജെ.പിയുടെ നേതാവും പതിനാറാം ലോക്സഭയിലെ കൃഷി മന്ത്രിയുമാണ് രാധ മോഹൻസിംഗ് (ജനനം 01 സെപ്റ്റംബർ 1949). പൂർവി ചമ്പാരൻ ലോക്സഭാ മണ്ഡലത്തെ പ്രതിനിധീകരിക്കുന്ന അംഗമാണ്. 11, 13, 15 ലോക്സഭകളിലെ അംഗമായിരുന്നു.
കുടുംബം
വൈദ്യ നാഥ് സിംഗിന്റെയും ജയ് സുന്ദരി ദേവിയുടെയും മകളാണ്. ശാന്തി ദേവിയെ വിവാഹം ചെയ്തു. ഒരു മകനും ഒരു മകളുമുണ്ട്.
രാഷ്ട്രീയ ജീവിതം
എ.ബി.വി. പിയിലൂടെ പൊതുപ്രവർത്തനരംഗത്ത് വന്നു. 1988-90 ൽ യുവമോർച്ച സംസ്ഥാന അധ്യക്ഷനായി. 1989-ൽ ഒമ്പതാം ലോക്സഭയിൽ ആദ്യമായി എം.പി. 1993 മുതൽ 2000 വരെ ബി.ജെ.പി. തിരഞ്ഞെടുപ്പ് കമ്മിറ്റി സെക്രട്ടറിയായിരുന്നു. 1996, 1999, 2009 വർഷങ്ങളിൽ ലോക്സഭാംഗം. 2006 മുതൽ 2009 വരെ ബി.ജെ.പി സംസ്ഥാന യുണിയൻ പ്രസിഡന്റായിരുന്നു. ബീഹാറിലെ പൂർവി ചമ്പാരൻ ലോക്സഭാ മണ്ഡലത്തിൽ നിന്നാണ് തെരഞ്ഞടുക്കപ്പെട്ടത്. നരേന്ദ്ര മോദി പ്രധാനമന്ത്രിയായിട്ടുള്ള കേന്ദ്രസർക്കാരിലെ കാബിനറ്റ് കൃഷിമന്ത്രിയാണ്.
പുറം കണ്ണികൾ
വർഗ്ഗം:1949-ൽ ജനിച്ചവർ വർഗ്ഗം:സെപ്റ്റംബറിൽ ജനിച്ചവർ വർഗ്ഗം:സെപ്റ്റംബർ 1-ന് ജനിച്ചവർ വർഗ്ഗം:ഭാരതീയ ജനതാ പാർട്ടി നേതാക്കൾ വർഗ്ഗം:കേന്ദ്ര കാബിനറ്റ് മന്ത്രിമാർ വർഗ്ഗം:പാർലമെന്റ് അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:പതിനാറാം ലോക്‌സഭയിലെ അംഗങ്ങൾ
സ്റ്റീവൻ ആർ. ഗോൾഡ്‌സ്റ്റീൻ
NYU സ്‌കൂൾ ഓഫ് മെഡിസിനിലെ ഒരു കണ്ടുപിടുത്തക്കാരനും ഗ്രന്ഥകാരനും ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറുമാണ് '''സ്റ്റീവൻ ആർ. ഗോൾഡ്‌സ്റ്റീൻ'''. NYU യുടെ ഗൈനക്കോളജിക്കൽ അൾട്രാസൗണ്ടിന്റെ ഡയറക്ടറും ബോൺ ഡെൻസിറ്റോമെട്രി ആൻഡ് ബോഡി കോമ്പോസിഷൻ യൂണിറ്റിന്റെ സഹ ഡയറക്ടറുമാണ്.
ആദ്യകാല ജീവിതവും വിദ്യാഭ്യാസവും
ന്യൂജേഴ്‌സിയിലെ പാസായിക്കിലാണ് ഗോൾഡ്‌സ്റ്റൈൻ ജനിച്ചതും വളർന്നതും. 1967-ൽ പാസായിക് ഹൈസ്കൂളിൽ നിന്ന് ബിരുദം നേടി. അവിടെ അദ്ദേഹത്തിന്റെ ഏറ്റവും നല്ല സുഹൃത്തും സഹപാഠിയുമായ അലൻ റോസെൻബെർഗ് ആയിരുന്നു.
കോൾഗേറ്റ് സർവകലാശാലയിൽ നിന്ന് ബയോളജിയിൽ ബാക്കലറിയേറ്റ് ബിരുദം നേടിയ മാഗ്ന കം ലോഡ് ബിരുദധാരിയാണ്. 1975-ൽ ന്യൂയോർക്ക് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് ബിരുദം നേടി.
ഫാർമസ്യൂട്ടിക്കൽ അഡ്വൈസറി
ഫാർമസ്യൂട്ടിക്കൽ വ്യവസായത്തിന്റെ ഉപദേഷ്ടാവും കൺസൾട്ടന്റുമായി ഗോൾഡ്‌സ്റ്റീന് ഒരു നീണ്ട ചരിത്രമുണ്ട്. അദ്ദേഹം ഗൈനക്കോളജിക്കൽ ഉപദേശക ബോർഡുകളിൽ ഒപ്പം/അല്ലെങ്കിൽ ആംജെൻ, ബേയർ, ബോഹ്റിംഗർ ഇംഗൽഹൈം, എലി ലില്ലി, മെർക്ക്, ഗ്ലാക്സോസ്മിത്ത്ക്ലൈൻ, നോവോ നോർഡിസ്ക്, വൈത്ത്, പ്രോക്ടർ & ഗാംബിൾ, വാർണർ ചിൽകോട്ട്, ഷിയോനോഗി, ക്വാറ്റ്ആർക്സ്, ഡിപ്പോമെഡ്, എന്നിവയ്ക്കായി കൺസൾട്ട് ചെയ്തിട്ടുണ്ട്. എലി ലില്ലി, ഫൈസർ, മിറാബിലിസ് മെഡിക്കൽ എന്നിവയെ പ്രതിനിധീകരിച്ച് എഫ്ഡിഎ ഉപദേശക ബോർഡുകൾക്ക് മുമ്പാകെ ഹാജരായിട്ടുണ്ട്. എലി ലില്ലി, വൈത്ത്, ഫൈസർ, ഗ്ലാക്സോ സ്മിത്ത് ക്ലൈൻ എന്നിവർക്കായി ഗർഭാശയ സുരക്ഷയെക്കുറിച്ചുള്ള പഠനങ്ങൾ അദ്ദേഹം രൂപകൽപ്പന ചെയ്തിട്ടുണ്ട്. മെഡിക്കൽ ഉപകരണ രംഗത്ത് അദ്ദേഹത്തിന് രണ്ട് പേറ്റന്റുകൾ ഉണ്ട്. 2012-ൽ ഫ്യൂജി മെഡിക്കലിന് വിൽക്കുന്നത് വരെ, സോനോസൈറ്റ്, ഇങ്ക് എന്ന പരസ്യമായി ട്രേഡ് ചെയ്യപ്പെടുന്ന ഒരു അൾട്രാസൗണ്ട് കമ്പനിയുടെ ഡയറക്ടറായിരുന്നു.
ഫ്രാങ്ക്ലിൻ ഡബ്ല്യു. ഡിക്സൺ
വലത്ത്‌|ലഘുചിത്രം|222x222ബിന്ദു വ്യത്യസ്ത എഴുത്തുകാർ ഉപയോഗിക്കുന്ന ഒരു തൂലികാനാമമാണ് '''ഫ്രാങ്ക്ലിൻ ഡബ്ല്യു. ഡിക്സൺ''' (Franklin W. Dixon).സ്ട്രേറ്റ്മെയർ സിൻഡികേറ്റ് എന്ന ബാലസാഹിത്യ നിർമ്മാണ കമ്പനിക്കു വേണ്ടി (ഇപ്പോൾ സൈമൺ & ഷൂസ്റ്റർ ഉടമസ്ഥതയിലുള്ള) ദ ഹാർഡി ബോയ്സ് എന്ന പരമ്പരയും  who wrote The Grosset & Dunlap പ്രസിദ്ധീകരിച്ച ടെഡ് സ്കോട്ട് ഫ്ലൈയിംങ് സ്റ്റോറീസ് എന്ന പുസ്തകപരമ്പരയും എഴുതിയത് ഫ്രാങ്ക്ലിൻ ഡബ്ല്യു. ഡിക്സൺ എന്ന തൂലികാനാമത്തിലാണ്.
ഗ്രന്ഥസൂചി
താഴെ കൊടുത്തിരിക്കുന്ന പുസ്തക പരമ്പരകളും  പുസ്തകങ്ങളുംഫ്രാങ്ക്ലിൻ ഡബ്ല്യൂ ഡിക്സൺ എന്ന തൂലികാനാമത്തിൽ പ്രസിദ്ധീകരിക്കപ്പെട്ടതാണ്.
നിക്കോളാസ് പൗസിൻ
നിക്കോളാസ് പൗസിൻ(June 1594 – 19 November 1665) ക്ലാസ്സിക്കൽ ഫ്രെഞ്ച് ബറോക്ക് രീതിയിൽ വരക്കുന്ന  ഒരു പ്രധാനപ്പെട്ട പെയിന്ററായിരുന്നു, കൂടാതെ അദ്ദേഹം തന്റെ ജീവിതത്തിന്റെ കൂടുതൽ നാളുകളും റോമിലാണ് ചിലവഴിച്ചത്. നിക്കാളാസ്സിന്റെ ചിത്രങ്ങൾ കൃത്യതയിലും, യുക്തിയിലും, നിരയിലും, മികവു പുലർത്തുന്നവയായും, നിറങ്ങളാലുള്ള വരകൾ എന്നും വിശേഷിപ്പിക്കാറുണ്ട്. ജാക്ക്വെസ് ലൂയിസ് ഡേവിഡ്, ജീൻ അഗസ്റ്റെ ഡൊമനിക്ക്യു ഇൻഗ്രസ്സ്, പോൾ സെസ്സാൻ എന്നീ കലാകാരന്മാർക്ക് 20 -ാം നൂറ്റാണ്ടുവരെ അദ്ദേഹം പ്രധാനപ്പെട്ട ഒരു പ്രചോദനമായിരുന്നു.
അബ്ദുല്ല ഇബ്നു ഹുദാഫ അൽ സഹ്‌മി
പ്രവാചകൻ മുഹമ്മദിന്റെ അനുയായിയായിരുന്നു അബ്ദുല്ല ഇബ്നു ഹുദാഫ അൽ സഹ്‌മി. പേർഷ്യയിലെ രാജാവായ ഖുസ്രു പർവേസിന് മുഹമ്മദിന്റെ സന്ദേശം വഹിച്ച ദൂതൻ എന്ന നിലയിൽ പ്രസിദ്ധനായ ഇദ്ദേഹം, ബൈസന്റൈൻ ചക്രവർത്തിയായ ഹെരാക്ലിയസിന്റെ പീഡനത്തെ സ്ഥൈര്യത്തോടെ നേരിടുകയുണ്ടായി.
പേർഷ്യയിലേക്കുള്ള ദൂതൻ
ഹുദൈബിയാ സന്ധിയെത്തുടർന്നുണ്ടായ സമാധാനാന്തരീക്ഷത്തിൽ പ്രവാചകൻ മുഹമ്മദ്, അയൽ രാജ്യങ്ങളിലെ രാജാക്കന്മാർക്ക് കത്തുകളയച്ചിരുന്നു. കൂട്ടത്തിൽ പേർഷ്യയിലെ ഖുസ്രുവിന് കത്തുമായി പോയത് അബ്ദുല്ലാഹ് ഇബ്നു ഹുദാഫയായിരുന്നു. ഖുസ്രുവിന്റെ സദസ്സിലെത്തിയ അദ്ദേഹത്തോട് പരിചാരകർ കത്ത് ഏറ്റുവാങ്ങാൻ തുനിഞ്ഞപ്പോൾ അബ്ദുല്ലാഹ്, സന്ദേശം രാജാവിനെ മാത്രമേ ഏല്പിക്കാവൂ എന്ന് പ്രവാചക നിർദ്ദേശമുണ്ടെന്ന് പറഞ്ഞുകൊണ്ട് അതിന് വഴങ്ങിയില്ല. കുപിതനായ ഖുസ്രു കത്ത് കീറിയെറിഞ്ഞു. മുഹമ്മദിനെ തന്റെ മുന്നിലെത്തിക്കാനായി ഖുസ്രു ഒരു സംഘത്തെ അയച്ചെങ്കിലും അവർ മദീനയിലെത്തുമ്പോളേക്കും ഖുസ്രുവിനെ സ്വന്തം മകൻ വകവരുത്തിയിരുന്നു. തന്നെ പിടിക്കാൻ വന്നവരോട് മുഹമ്മദ് ഈ വിവരം അറിയിച്ചു. അതോടെ സ്തബ്ദരായ അവർ ഗവർണ്ണറായിരുന്ന ബാദാനെ വിവരമറിയിച്ചു. വിവരത്തിന്റെ സ്ഥിരീകരണം ലഭിച്ചതോടെ ഗവർണ്ണർ ബാദാൻ ഇസ്‌ലാം സ്വീകരിച്ചു.
റോമൻ പ്രദേശങ്ങളിൽ
ഹിജ്റ 19-ൽ, ഉമറിന്റെ ഖിലാഫത്ത് കാലഘട്ടത്തിൽ, ഉമർ റോമിലേക്ക് ഒരു സൈന്യത്തെ അയച്ചു. അവിടെ റോമക്കാരുടെ തടവിലകപ്പെട്ട ഒരു സംഘത്തിൽ അബ്‌ദുല്ലയും ഉണ്ടായിരുന്നു. ഹെറാക്ലിയസ് അവരെ ക്രിസ്തുമതം സ്വീകരിക്കാൻ നിർബന്ധിച്ചു. എന്നാൽ വഴങ്ങാതിരുന്ന സംഘത്തെ പീഡിപ്പിക്കാനും പ്രലോഭിപ്പിക്കാനുമെല്ലാം ശ്രമങ്ങൾ നടന്നു. വലിയ പാത്രത്തിൽ വെള്ളം തിളപ്പിച്ച് അബ്‌ദുല്ലയുടെ സഹതടവുകാരനെ വേവിച്ചുകൊന്നു. അബ്‌ദുല്ലയും കൂട്ടരും അതുകൊണ്ടൊന്നും പതറിയില്ല. സംഘത്തിന്റെ സ്ഥൈര്യത്തിൽ അമ്പരന്ന രാജാവ് അവസാനം ഒരു ഉപാധി മുന്നോട്ടുവെച്ചു. തന്റെ ശിരസ്സിൽ ചുംബിക്കുകയാണെങ്കിൽ അബ്ദുല്ലയെ വിട്ടയക്കാമെന്ന്. എന്നാൽ തന്റെ കൂടെയുള്ള 300 പേരെയും വിടാമെന്ന് സമ്മതിക്കുകയാണെങ്കിൽ അങ്ങനെ ചെയ്യാമെന്ന് അബ്‌ദുല്ലാഹ് ഇബ്‌നു ഹുദാഫ സമ്മതിച്ചു. അങ്ങനെ സംഘം മദീനയിൽ തിരിച്ചെത്തി. അബ്‌ദുല്ലയുടെയും സംഘത്തിന്റെയും സ്ഥൈര്യത്തിൽ ഖലീഫ ഉമർ സം‌പ്രീതനായി.
നിര്യാണം
ഖലീഫ ഉസ്മാൻ്റെ കാലത്ത് അദ്ദേഹം ഈജിപ്തിൽ (33H/653AD) മരിച്ചു.
പരാമർശങ്ങൾ
വർഗ്ഗം:സ്വഹാബികൾ വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
ചണ്ഡീഗഢിലെ സ്ക്കൂളുകളുടെ പട്ടിക
ചണ്ഡീഗഡിലെ സ്ക്കൂളുകൾ താഴെപ്പറയുന്നവയാണ്.
അവലംബം
വർഗ്ഗം:ഇന്ത്യൻ പഞ്ചാബിനെക്കുറിച്ചുള്ള പട്ടികകൾ വർഗ്ഗം:ചണ്ഡീഗഢ് വർഗ്ഗം:പഞ്ചാബുമായി ബന്ധപ്പെട്ട പട്ടികകൾ വർഗ്ഗം:ഇന്ത്യയിലെ സ്ക്കൂളുകളുടെ പട്ടികകൾ വർഗ്ഗം:ചണ്ഡീഗഢിലെ വിദ്യാഭ്യാസം
പെരുംനിരൂരി
മലേഷ്യയിലെ തദ്ദേശവാസിയായ ഒരു സസ്യമാണ് പെരുംനിരൂരി. . വംശനാശഭീഷണിയുള്ളതാണെന്ന് കാണുന്നു. Cup Saucer Plant, Cupped coral-berry tree എന്നെല്ലാം പേരുകളുണ്ട്. പലവിധ ഔഷധഗുണങ്ങളുള്ള സസ്യമാണിത്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ
പി.ഇ. അനുപാതം
ൈപസ് െപർ െഷയർ ഏണിംഗ്സ് എന്നതി ചുരുക്കമാണിത്.ഒരു ഓഹരിയുടെ വിലയും െമാതവരുമാനതിൽ ഒരു ഓഹരിയുടെ പങ്കും തമ്മിലുളള അനുപാതമാണിത്. അതായത് ഒരു ഓഹരിയുടെ പി.ഇി.5 ആണെങ്കിൽ അതിനർത്ഥം ഒരു ഓഹരിയുടെ വരുമാനതി 5 ഇരിട്ടിയാണ് ആ ഓഹരിയുടെ വിപണി വില എന്നാണ്.
വർഗ്ഗം:ഓഹരിവിപണി
തൃശൂർ ഭദ്രാസനം
ലഘുചിത്രം|Patriarchate emblem യാക്കോബായ സുറിയാനി സഭയുടെ ഭദ്രാസനങ്ങളിൽ ഒന്നാണ് തൃശ്ശൂർ ഭദ്രാസനം. ആദ്യകാലഘട്ടങ്ങളിൽ കൊച്ചി ഭദ്രാസനത്തിന്റെ  ഭാഗമായിരുന്ന തൃശ്ശൂരിലെ ദേവാലയങ്ങൾ ഉൾക്കൊള്ളിച്ചു കൊണ്ടാണ് തൃശ്ശൂർ ഭദ്രാസനം രൂപീകരിച്ചത്. തൃശ്ശൂർ പാലക്കാട്  എന്നീ ജില്ലകളിലായി തൃശൂർ ഭദ്രാസനം വ്യാപിച്ചിരിക്കുന്നു.
തൃശ്ശൂർ ഭദ്രാസനം 1982ലാണ് രൂപീകരിക്കപ്പെട്ടത്. തൃശൂർ ഭദ്രാസനത്തിലെ വൈദികരുടെ നേതൃത്വത്തിലും  അന്നത്തെ മെത്രാപ്പോലീത്തയുടെ നേൃത്വത്തിലും മണ്ണുത്തി യിൽ അരമന പണികഴിപ്പിച്ചു  എങ്കിലും പിന്നീട് കക്ഷി വഴക്കിനെ തുടർന്ന്  നഷ്ടമായി. തൃശൂർ ഭദ്രാസനത്തിലെ ഇപ്പോഴത്തെ ആസ്ഥാനം തൃശ്ശൂർ ജില്ലയിലെ ചുവന്നമണ്ണ് എന്ന പ്രദേശത്താണ്. ഗലീലിയൻ സെൻറർ എന്നാണ് ആസ്ഥാനത്തിന്റെ പേര്. ഭദ്രാസന ആസ്ഥാനത്തിൽ  വിശുദ്ധ യൗസേപ്പിതാവിന്റെ  നാമത്തിൽ  ഒരു ചാപ്പൽ ( St Joseph Jacobite Syrian Aramana Chappel, Chuvannamannu) സ്ഥിതി ചെയ്യുന്നു. വിശുദ്ധന്റെ  നാമത്തിലുള്ള തൃശൂർ ഭദ്രാസനത്തിലെ ഏക ദേവാലയമാണ് ഇത്. 35 ഓളം പള്ളികളും വൈദികരും തൃശൂർ ഭദ്രാസനത്തിഇല്  ഉണ്ട്. മോർ ക്ലീമിസ് കുര്യാക്കോസ് മെത്രാപ്പോലീത്തയാണ് തൃശൂർ ഭദ്രാസനത്തിന്റെ  ഇപ്പോഴത്തെ മെത്രാപ്പോലീത്ത. വിവിധ പള്ളികളുടെ കീഴിൽ  വിദ്യാഭ്യാസസ്ഥാപനങ്ങൾ പ്രവർത്തിച്ചുവരുന്നു. കക്ഷി വഴക്കിനെ തുടർന്ന് പഴയ അരമന നഷ്ടപ്പെട്ടപ്പോൾ വിശ്വാസികളുടെ കൂട്ടായ പ്രവർത്തനം മൂലമാണ് ഇപ്പോഴത്തെ ആസ്ഥാനം പണി കഴിക്കുവാൻ സാധിച്ചത്.
അവലംബം
വർഗ്ഗം:യാക്കോബായ സുറിയാനി ക്രിസ്ത്യാനി സഭ
ഗോറില്ല
പ്രൈമേറ്റ് ഗോത്രത്തിലുള്ള മദ്ധ്യ ആഫ്രിക്കയിൽ കണ്ടു വരുന്ന ഒരു ജന്തുവാണ് ഗോറില്ല. ഇവ പൊതുവെ സസ്യഭുക്കാണ്.
ഫെയ്‌സാപ്പ്
നിർമ്മിത ബുദ്ധി ഉപയോഗിച്ച് (ആർട്ടിഫിഷ്യൽ ഇൻറലിജൻസ്) ഒരാളുടെ ചിത്രം പ്രായം കൂടിയാലും കുറഞ്ഞാലും എങ്ങനെയാവും എന്ന് കാട്ടിത്തരുന്ന മൊബൈൽ ആപ്ലിക്കേഷനാണ് ഫെയ്‌സാപ്പ്. റഷ്യയാണ് ഫെയ്‌സാപ്പ് കമ്പനിയുടെ ആസ്ഥാനം എങ്കിലും യഥാർത്ഥത്തിൽ ഫെയ്‌സാപ്പ് കമ്പനിയുടെ ആസ്ഥാനം ഇനിമുതൽ അമേരിക്കയാണ്. 2017 ജനുവരിയിലാണ് ഫെയ്‌സാപ്പ് പുറത്തിറങ്ങിയത്. പിന്നെ ഒരാൾക്ക് വിവാഹം കഴിക്കാൻ വേണ്ടി അയാളുടെ മുഖവും ആയിട്ട് രൂപസാമ്യം ഉള്ള ജീവിതപങ്കാളിയെ കണ്ടെത്താനായി ഈ ആപ്പ് ഉപകരിക്കും
ഫെയ്‌സാപ്പ് ചലഞ്ച്
ഒരു വ്യക്തിയോട് തന്റെ ‘വാർധക്യ കാല' ഫോട്ടോ ഫെയ്‌സാപ്പ് ഉപയോഗിച്ച് സൃഷ്ടിക്കുകയും, അത് സോഷ്യൽ മീഡിയയിൽ അപ്ലോഡ് ചെയ്യാനാവശ്യപ്പെടുകയും ചെയ്യുന്ന വെല്ലുവിളിയാണ് 'ഫെയ്‌സാപ്പ് ചലഞ്ച്'.
ആരോപണം
ഫെയ്‌സാപ്പ് വ്യക്തി വിവരങ്ങൾ ചോർത്തുന്നു എന്ന ആരോപണം ശക്തമാണ്. എന്നാൽ ഉപയോക്താക്കൾ അപ്ലോഡ് ചെയ്യുന്ന ചിത്രമല്ലാതെ വ്യക്തികളെ തിരിച്ചറിയുവാനുള്ള ഒരു വിവരവും തങ്ങൾ ശേഖരിക്കുന്നില്ലെന്നാണ് ഫെയ്സാപ്പിന്റെ വിശദീകരണം. ഫെയ്‌സാപ്പ് ഫിൽറ്ററുകൾ ഉപയോഗിക്കുമ്പോൾ കറുത്തവരെ വെളുപ്പിക്കുന്നു എന്ന് ചൂണ്ടിക്കാട്ടി ആപ്പ് വംശീയ വിവേചനം നടത്തുന്നുവെന്ന ആരോപണം മുൻപ് ഉയർന്നിരുന്നു.
കരോൾ ലിൻലി
കരോൾ ലിൻലി (ജനനം കരോൾ ആൻ ജോൺസ്; ഫെബ്രുവരി 13, 1942 - സെപ്റ്റംബർ 3, 2019) ബ്ലൂ ഡെനിം (1959), ദി പോസിഡോൺ അഡ്വഞ്ചർ (1972) എന്നീ ചിത്രങ്ങളിലെ വേഷങ്ങൾ അവതരിപ്പിച്ച് പേരുകേട്ട ഒരു അമേരിക്കൻ നടിയാണ്.
ആദ്യകാല ജീവിതം
1942 ഫെബ്രുവരി 13 ന് ന്യൂയോർക്ക് സിറ്റിയിലെ മാൻാഹട്ടനിൽ ഫ്രാൻസിസ് (മുമ്പ്, ഫെൽച്ച്) സിറിൽ ജോൺസ് ദമ്പതികളുടെ മകളായി കരോൾ ആൻ ജോൺസ് ലിൻലി എന്ന പേരിൽ ജനിച്ചു. പിതാവ് ഐറിഷ് വംശജനും മാതാവ്അ ന്യൂ ഇംഗ്ലണ്ട് സ്വദേശിയായ, ഇംഗ്ലീഷ്, സ്കോട്ടിഷ്, വെൽഷ്, ജർമ്മൻ വംശജയുമായിരുന്നു. കുട്ടിക്കാലത്തുതന്നെ അവർ നൃത്തം അഭ്യസിച്ചു. ലിൻലിയുടെ മാതാപിതാക്കൾ അവർ കുട്ടിയായിരുന്നപ്പോൾ തന്നെ വിവാഹമോചനം നേടിയതിനാൽ മോഡലിംഗിൽ നിന്നുള്ള വരുമാനം കുടുംബം പുലർത്താൻ പര്യാപ്തമാകുന്നതുവരെ മാതാവ് ഒരു പരിചാരികയായി ജോലി ചെയ്തു.
ആദ്യമായി ഒരു പ്രാദേശിക ടെലിവിഷൻ ഷോയിൽ പ്രത്യക്ഷപ്പെട്ട ലിൻലി, 14 വയസ്സുള്ളപ്പോൾ ഒരു ബാല മോഡലായി കരാർ ഒപ്പുവച്ചു. തുടർന്ന് തത്സമയ ടിവി ഷോകളായ ഗുഡ്‌ഇയർ ടെലിവിഷൻ പ്ലേഹൗസ്, ആൽഫ്രഡ് ഹിച്ച്‌കോക്ക് പ്രസന്റ്‌സ്, ഡേഞ്ചർ റൂട്ട് എന്നിവയിൽ പ്രത്യക്ഷപ്പെട്ടു. കരോലിൻ ലീ എന്ന പേരിൽ ഒരു ബാല മോഡലായി അവർ തന്റെ കരിയർ ആരംഭിച്ചു. 1957 ഏപ്രിൽ 22-ന് 15-ാം വയസ്സിൽ "കരോൾ ലിൻലി, 15 വയസ്, തിരക്കുള്ള ഒരു കരിയർ ഗേൾ" എന്ന് തിരിച്ചറിയപ്പെട്ട് അവർ ലൈഫ് മാഗസിൻറെ കവറിൽ പേജിൽ പ്രത്യക്ഷപ്പെട്ടു. അവർ അഭിനയിക്കാൻ തുടങ്ങിയപ്പോൾ മറ്റൊരു ബാലതാരമായ കരോലിൻ ലീ (ജനനം കരോളിൻ കോപ്പ്, 1935) അഭിനേതാക്കളുടെ ഇക്വിറ്റി യൂണിയനിൽ ഇതിനകം സമാനമായ പേര് രജിസ്റ്റർ ചെയ്തിട്ടുണ്ടെന്ന് കണ്ടെത്തി. അതിനാൽ കരോളിന്റെ അവസാന അക്ഷരം ലീയുമായി ലയിപ്പിച്ച് ലിൻലി എന്നാക്കി അവർ തൻറെ പേര് പരിഷ്‌ക്കരിച്ചു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ
ഗ്വാരിയന്തെ
പുറത്തേക്കുള്ള കണ്ണികൾ
വർഗ്ഗം:അധിസസ്യ-ഓർക്കിഡുകൾ വർഗ്ഗം:സസ്യജനുസുകൾ
പത്തു കിതാബ്
കേരളീയ ഇസ്ലാമിക വൈജ്ഞാനിക പാരമ്പര്യത്തിൻ്റെ ഭാഗമായുള്ള പള്ളി ദർസുകളിൽ പ്രഥമമായി പഠിക്കുന്ന പത്തു ചെറു കിതാബുകൾ (ഗ്രന്ഥങ്ങൾ ) അടങ്ങിയ ഗ്രന്ഥ സമാഹാരമാണ് പത്തു കിതാബ്എന്ന പേരിൽ അറിയപ്പെടുന്നത്. പത്തു കിതാബ് എന്നാണ് ഇവ അറിയപ്പെടുന്നതെങ്കിലും രണ്ടു അനുബന്ധ കിതാബുകൾ കൂടി ഇവയോട് പൊതുവേ ചേർക്കപ്പെട്ടതായി കാണാം.അങ്ങനെ മൊത്തം പന്ത്രണ്ട് കിതാബുകളാണ്.
ബ്രയാൻ മെയ്
ഒരു ബ്രിട്ടീഷ് സംഗീതജ്ഞനും ഗായകനും ഗാന രചയിതാവും ജ്യോതിശാസ്ത്രജ്ഞനുമാണ് ബ്രയാൻ ഹറോൾഡ് മെയ് (Brian Harold May), CBE (born 19 July 1947). ബ്രിട്ടീഷ് സംഗീത സംഘം ക്വീനിന്റെ പ്രധാന ഗിറ്റാറിസ്റ്റാണ്.
ഗായകൻ ഫ്രെഡി മെർക്കുറി ഡ്രമ്മർ റോജർ ടെയ്ലർ എന്നിവരോടൊപ്പം ചേർന്ന് ക്വീൻ സ്ഥാപിച്ചത് ഇദ്ദേഹമാണ്. എക്കാലത്തെയും മികച്ച ഗിറ്റാറിസ്റ്റുകാരിൽ ഒരാളായ ഇദ്ദേഹത്തെ ഗിറ്റാർ വേൾഡ് എക്കാലത്തെയും മികച്ച രണ്ടാമത്തെ ഗിറ്റാറിസ്റ്റായി തിരഞ്ഞെടുത്തിട്ടുണ്ട്.
അവലംബം
വർഗ്ഗം:1947-ൽ ജനിച്ചവർ വർഗ്ഗം:ഇംഗ്ലീഷ് ജ്യോതിശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ
ഇന്ദുമതി ഗോപിനാഥ്
പ്രശസ്ത ഇന്ത്യൻ പാത്തോളജിസ്റ്റാണ് ഇന്ദുമതി ഗോപിനാഥൻ (ജനനം: 23 മാർച്ച് 1956). ഡയഗ്നോസ്റ്റിക് മെഡിസിൻ, ഒക്കുലാർ ഓങ്കോപാത്തോളജി, ഗൈനക്കോളജിക്കൽ ഹിസ്റ്റോപാത്തോളജി എന്നിവയിലാണ് അവർ വിദഗ്ദ്ധയായിട്ടുള്ളത്.
മെഡിക്കൽ ജീവിതം
കിംഗ് എഡ്വേർഡ് മെമ്മോറിയൽ ഹോസ്പിറ്റൽ ആന്റ് സേത്ത് ഗോർധൻദാസ് സുന്ദർദാസ് മെഡിക്കൽ കോളേജിൽ നിന്നുമാണ് അവർ പാത്തോളജിയിൽ ബിരുദവും ബിരുദാനന്തര ബിരുദവും (എംഡി) പൂർത്തിയാക്കിയത്. ടെലിപഥോളജിക്ക് പ്രചാരം നൽകുന്നതിൽ പ്രമുഖയായ അവർ  ചെന്നൈ ആസ്ഥാനമായുള്ള ടെലിമെഡിസിൻ കമ്പനിയായ സ്‌പേസ് ഹോസ്പിറ്റലുമായി ബന്ധപ്പെട്ട് പ്രവർത്തിക്കുന്നുണ്ട്. ലോകത്തെ ഏറ്റവും കൂടുതൽ വിൽപ്പനയുള്ള ഇംഗ്ലീഷ് പത്രമായ ടൈംസ് ഓഫ് ഇന്ത്യയുടെ ഹെൽത്ത് കൺസൾട്ടന്റ് / കോളമിസ്റ്റാണ് അവർ. പ്രിവന്റീവ് മെഡിസിനിൽ ശ്രദ്ധ കേന്ദ്രീകരിക്കുന്ന ഇന്ത്യൻ ഹെൽത്ത് കെയർ മാസികയായ ഹെൽത്ത്സ്ക്രീന്റെ എഡിറ്റോറിയൽ ബോർഡ് അംഗവും ഇന്ത്യൻ എക്സ്പ്രസ് ഗ്രൂപ്പിന്റെ പ്രമുഖ പ്രതിവാരആരോഗ്യസംരക്ഷണ പ്രസിദ്ധീകരണമായ ഹെൽത്ത് കെയർ എക്സ്പ്രസിൽ കോളമിസ്റ്റും കൂടിയാണ് അവർ. .
തൈറോകെയർ ഹെൽത്ത് കെയറിന്റെ ഡയറക്ടർ ബോർഡ് ഡയറക്ടറാണ് ഇന്ദുമതി ഗോപിനാഥൻ.
നിലവിൽ മുംബൈയിലെ ചെമ്പൂരിലാണ് അവർ താമസിക്കുന്നത്.
ഇന്ത്യൻ ഇംഗ്ലീഷ്
ഇന്ത്യൻ ഇംഗ്ലീഷ് ഇന്ത്യൻ ഉപഭൂഖണ്ഡത്തിൽ പ്രാഥമികമായി പറഞ്ഞ ഇംഗ്ലീഷ് ഭാഷകളോടും ഗ്രൂപ്പ്, അല്ലെങ്കിൽ പ്രാദേശിക ഭാഷയിൽ ഇനങ്ങൾ ആണ്
കോടതിയുടെ ഭാഷ
2015 ഡിസംബറിൽ കോടതിയുടെ ഭാഷയായി ഇംഗ്ലീഷ് മാത്രമെന്ന് സുപ്രീം കോടതി ഉത്തരവിട്ടു.
സവിശേഷതകൾ
ഇന്ത്യൻ ഇംഗ്ലീഷ് സാധാരണയായി ഉപയോഗിക്കുന്നത് ഇൻഡ്യൻ നമ്പറിംഗ് സംവിധാനമാണ്.
ശബ്ദശാസ്ത്രം
ഇന്ത്യൻ ഉച്ചാരണചിഹ്നങ്ങൾ വളരെ വ്യത്യാസപ്പെട്ടിരിക്കുന്നു.ഭൂരിഭാഗം ഇന്ത്യക്കാരും കൂടുതലും പ്രാദേശിക ചൊവ്വയോടെ സംസാരിക്കുന്നു.
ഇവ കൂടി കാണുക
ഇന്ത്യയിലെ ഔദ്യോഗിക പദവിയിലുള്ള ഭാഷകൾ
അമാറ്റ (നിശാശലഭം)
ടൈഗർ നിശാശലഭങ്ങൾ എന്നറിയപ്പെടുന്ന എറെബിഡേ (Erebidae) കുടുംബത്തിലെ ഒരു ജനുസ് ആണ് അമാറ്റ (Amata).
കൂ ആപ്പ്
ലഘുചിത്രം|കൂ ആപ്പ് ഒരു ഇന്ത്യൻ മൈക്രോബ്ലോഗിംഗ്, സോഷ്യൽ നെറ്റ്‌വർക്കിംഗ് സേവനമാണ് കൂ ആപ്പ്. ഇന്ത്യയിലെ ബാംഗ്ലൂർ ആണ് കമ്പനിയുടെ ആസ്ഥാനം. ഇതിലൂടെ ഉപയോക്താക്കൾ "കൂസ്" എന്നറിയപ്പെടുന്ന സന്ദേശങ്ങൾ പോസ്റ്റുചെയ്യുകയും പരസ്പരം സംവദിക്കുകയും ചെയ്യുന്നു. ഈ അപ്ലിക്കേഷൻ 2020 മാർച്ചിൽ അപ്രാമേയ രാധാകൃഷ്ണനും മായങ്ക് ബിദാവത്കയും ചേർന്ന് വികസിപ്പിച്ചെടുത്തു. 2020 ഓഗസ്റ്റിൽ ഭാരത സർക്കാരിന്റെ ആത്‌മീർഭർ ആപ്പ് ഇന്നൊവേഷൻ ചലഞ്ച് നേടി.
ചെറുവള്ളി ദേവീക്ഷേത്രം
കോട്ടയം ജില്ലയിൽ കാഞ്ഞിരപ്പള്ളി താലൂക്കിൽ പൊൻകുന്നത്തിനടുത്ത് സ്ഥിതിചെയ്യുന്ന ഒരു ഭഗവതീക്ഷേത്രമാണ് ചെറുവള്ളി ദേവീക്ഷേത്രം. ആദിപരാശക്തിയുടെ മാതൃരൂപമായ ശ്രീഭദ്രകാളിയാണ് മുഖ്യ പ്രതിഷ്ഠ. ഒരുപാട് അപൂർവ്വതകൾ പേറുന്ന ഒരു ക്ഷേത്രമാണിത്. പ്രത്യേകിച്ചും ഇവിടുത്തെ ജഡ്ജി അമ്മാവൻ എന്ന ഉപദേവത പ്രസിദ്ധമാണ്. ആയിരക്കണക്കിന് വർഷങ്ങളുടെ പഴക്കം ഈ ക്ഷേത്രത്തിനുണ്ടെന്ന് പറയപ്പെടുന്നു. ഗണപതി, പരമശിവൻ, പാർവ്വതി, മഹാവിഷ്ണു, അയ്യപ്പൻ, സുബ്രഹ്മണ്യൻ, നാഗദൈവങ്ങൾ, യക്ഷിയമ്മ, ബ്രഹ്മരക്ഷസ്സ്, കൊടുംകാളി, ശ്രീദുർഗ്ഗ, വീരഭദ്രൻ തുടങ്ങിയ പ്രതിഷ്ഠകൾ ഇവിടെ ഉപദേവതകളായുണ്ട്. മറ്റൊരു ക്ഷേത്രത്തിലും കാണാത്ത പ്രതിഷ്ഠയാണ് 'ജഡ്ജിയമ്മാവൻ'. ശൈവപൂജയാണ്. നീതിമാനായ ജഡ്ജിയമ്മാവനോട് പ്രാർത്ഥിച്ചാൽ കോടതി കേസുകൾ വിജയിക്കും എന്നൊരു വിശ്വാസമുണ്ട്. ഇതുകാരണം അനേകരാണ് കേസ് ഫയലുകളുമായി ഇദ്ദേഹത്തെ ദർശിക്കാൻ എത്തുന്നത്. വെള്ളിയാഴ്ച ദിവസം ഭദ്രാ ഭഗവതിയുടെ പൂജകൾ എല്ലാം കഴിഞ്ഞ് നടയടച്ച ശേഷം രാത്രി 8 മണിക്കേ ജഡ്ജി അമ്മാവന്റെ നട തുറക്കുകയുള്ളൂ. 45 മിനിറ്റ് നേരത്തേക്ക് തുറന്നിരിക്കും. കോട്ടയം ജില്ലയിലെ പൊൻകുന്നം മണിമല റൂട്ടിലാണ് പ്രസിദ്ധമായ ഈ ക്ഷേത്രം സ്ഥിതി ചെയ്യുന്നത്.
ഐതിഹ്യം
ഇന്ന് ക്ഷേത്രം സ്ഥിതിചെയ്യുന്ന സ്ഥലം കൊടുംകാടായിരുന്നു. അവിടെ ധാരാളം ആദിവാസികൾ താമസിച്ചിരുന്നു. ഒരു ദിവസം പുല്ലുചെത്താൻ വന്ന ഒരു സ്ത്രീ തന്റെ അരിവാളിന് മൂർച്ഛ കൂട്ടാൻ അടുത്തുള്ള കല്ലിൽ ഉരച്ചുനോക്കിയപ്പോൾ അതിൽനിന്ന് രക്തപ്രവാഹമുണ്ടായെന്നും സംഭവമറിഞ്ഞ ഒരു ഭക്തബ്രാഹ്മണൻ ഇവിടെയെത്തി പരാശക്തിയെ പൂജ നടത്തിയെന്നുമാണ് കഥ. പൂജയ്ക്ക് മുമ്പായി അദ്ദേഹം അടുത്തുള്ള കുളത്തിൽ കുളിയ്ക്കാനിറങ്ങിയപ്പോൾ ദേവീചൈതന്യം കുളത്തിൽ വ്യാപിച്ചു. തുടർന്ന് ഇന്ന് പാട്ടമ്പലം സ്ഥിതിചെയ്യുന്ന സ്ഥലത്തെത്ത് അധിവസിച്ചു. അവിടെവച്ചാണ് പൂജ നടത്തിയത്. ഒരു ചെറിയ വള്ളിയിലിരുന്ന് ഊഞ്ഞാലാടുന്ന രൂപത്തിലാണത്രേ ആദ്യം ഭഗവതി ഭക്തർക്ക് ദർശനം നൽകിയതുപോലും! അങ്ങനെ സ്ഥലത്തിന് ചെറുവള്ളി എന്ന പേരുവന്നതായി വിശ്വസിയ്ക്കപ്പെടുന്നു. പിന്നീട് ആദിവാസികൾ സ്ഥലം വിട്ടപ്പോൾ പലയിടങ്ങളിലായി അവർ ഭദ്രകാളീ ചൈതന്യം കാണുകയും അവിടെയെല്ലാം ക്ഷേത്രങ്ങൾ പണിയുകയും ചെയ്തു. അങ്ങനെ കേരളത്തിന്റെ പലഭാഗത്തും ചെറുവള്ളി ക്ഷേത്രങ്ങൾ നിലവിൽ വന്നു.
ക്ഷേത്രഘടന
കോട്ടയത്തുനിന്ന് 35 കിലോമീറ്റർ ദൂരം തെക്കുകിഴക്കുമാറിയും കാഞ്ഞിരപ്പള്ളിയിൽ നിന്ന് 10 കിലോമീറ്റർ തെക്കുപടിഞ്ഞാറുമാറിയും പൊൻകുന്നത്തുനിന്ന് 7 കിലോമീറ്റർ വടക്കുകിഴക്കുമാറിയുമാണ് ചെറുവള്ളി ഗ്രാമം. ഈ ഗ്രാമത്തിന്റെ കണ്ണായ ഭാഗത്താണ് ക്ഷേത്രം സ്ഥിതിചെയ്യുന്നത്. നാലുഭാഗത്തും വലിയ ആൽമരങ്ങളുണ്ട്. സാമാന്യം ചെറിയ കടകളും വിദ്യാഭ്യാസസ്ഥാപനങ്ങളുമെല്ലാം ക്ഷേത്രത്തിന് സമീപമുണ്ട്. കിഴക്കോട്ടാണ് ക്ഷേത്രത്തിന്റെ ദർശനം. മുൻഭാഗത്ത് അതിവിശാലമായ ക്ഷേത്രക്കുളം സ്ഥിതിചെയ്യുന്നു. മേൽപ്പറഞ്ഞ ഐതിഹ്യമനുസരിച്ച് ഈ കുളത്തിൽ ശക്തമായ ദേവീസാന്നിദ്ധ്യമുണ്ടത്രേ. അതിനാൽ ഇവിടത്തെ മത്സ്യങ്ങൾക്ക് അന്നം നൽകി വരുന്നുണ്ട്. നടയ്ക്ക് നേരെ മുന്നിലാണ് കുളം. അതിനാൽ വടക്കുവശത്തുനിന്ന് മാത്രമേ ക്ഷേത്രത്തിലേയ്ക്ക് പ്രവേശനമുള്ളൂ. കിഴക്കേ നടയിൽ വലിയ ആനക്കൊട്ടിലും കൊടിമരവും ബലിക്കൽപ്പുരയും സ്ഥിതി ചെയ്യുന്നു. ഇവിടെ ചെമ്പുകൊടിമരമാണുള്ളത്. ഭദ്രകാളിയുടെ വാഹനമായ വേതാളത്തെ ശിരസ്സിലേറ്റുന്ന ഈ കൊടിമരത്തെ വന്ദിച്ചുവേണം അകത്ത് കടക്കാൻ. ബലിക്കല്ലിന് സാമാന്യ വലിപ്പമേയുള്ളൂ. അതിനാൽ നടയ്ക്ക് പുറത്തുനിന്ന് നോക്കിയാൽത്തന്നെ വിഗ്രഹം കാണാം. തെക്കുകിഴക്കുഭാഗത്ത് പാട്ടമ്പലം, കൊടുംകാളിക്കാവ് തുടങ്ങിയവ സ്ഥിതിചെയ്യുന്നു.
നാലമ്പലത്തിനകത്ത് വലിയ വട്ടശ്രീകോവിലാണുള്ളത്. ചെമ്പുമേഞ്ഞ ശ്രീകോവിലിൽ സ്വർണ്ണതാഴികക്കുടങ്ങൾ സ്ഥാപിച്ചിട്ടുണ്ട്. ചുറ്റും ചുവർച്ചിത്രങ്ങളും ദാരുശില്പങ്ങളും കാണം. പ്രധാന പ്രതിഷ്ഠയായ ശ്രീഭദ്രകാളി കിഴക്കോട്ട് ദർശനമായി കുടിയിരുത്തപ്പെട്ടിരിയ്ക്കുന്നു. കൊടുങ്ങല്ലൂർ, തിരുമാന്ധാംകുന്ന് തുടങ്ങിയ ക്ഷേത്രങ്ങളിലേതുപോലെ ഇവിടെയും ആറടിയോളം ഉയരം വരുന്ന ദാരുവിഗ്രഹമാണ്. എന്നാൽ ഇവിടെ പരാശക്തി ചതുർബാഹുവാണ്. നാന്ദികം എന്ന വാൾ, ത്രിശൂലം, കൈവട്ടക എന്നീ ആയുധങ്ങൾ ദാരികന്റെ ശിരസ്സ് എന്നിവയാണ് ഭഗവതിയുടെ കൈകളിലുള്ളത്. ഉഗ്രഭാവമാണെങ്കിലും ഭക്തവത്സലയാണ് ചെറുവള്ളി അമ്മയെന്ന് ഭക്തർ വിശ്വസിച്ചുവരുന്നു. ശ്രീകോവിലിന് മുന്നിൽ വലിയ നമസ്കാരമണ്ഡപമുണ്ട്. തെക്കുകിഴക്കുഭാഗത്ത് തിടപ്പള്ളി പണിതിരിയ്ക്കുന്നു.
മറ്റ് ക്ഷേത്രങ്ങളിൽ നിന്ന് വ്യത്യസ്തമായി ഇവിടെ ഉപദേവതാ പ്രതിഷ്ഠകളെല്ലാം നാലമ്പലത്തിന് പുറത്താണ്. തെക്കുപടിഞ്ഞാറുഭാഗത്ത് ഗണപതിയും അയ്യപ്പനും നാഗദൈവങ്ങളും, വടക്കുപടിഞ്ഞാറുഭാഗത്ത് സുബ്രഹ്മണ്യനും മഹാവിഷ്ണുവും ജഡ്ജിയമ്മാവനും, വടക്കുകിഴക്കുഭാഗത്ത് ശിവപാർവ്വതിമാരും ദുർഗ്ഗയും, തെക്കുകിഴക്കുഭാഗത്ത് കൊടുംകാളിയും വീരഭദ്രനും യക്ഷിയമ്മയും ഉപദേവതകളായി വാഴുന്നു. നിത്യേന അഞ്ചുപൂജകളും മൂന്നുശീവേലിയും ഈ ക്ഷേത്രത്തിലുണ്ട്. ഗുരുതി, കളമെഴുത്തും പാട്ടും, രക്തപുഷ്പാഞ്ജലി മുതലായവയാണ് പ്രധാന വഴിപാടുകൾ. അട, വെള്ളംകുടി എന്നിവയാണ് ജഡ്ജി അമ്മാവന്റെ മുഖ്യ വഴിപാടുകൾ.
ജഡ്ജിയമ്മാവൻ കോവിൽ
മറ്റൊരു ക്ഷേത്രത്തിലുമില്ലാത്ത ഒരു പ്രതിഷ്ഠയാണ് 'ജഡ്ജിയമ്മാവൻ'. തിരുവല്ല ദേവീസന്നിധിയിൽ മോക്ഷം പ്രാപിച്ച രാമവർമ്മപുരത്തുമഠത്തിലെ ഗോവിന്ദപ്പിള്ളയെയാണ് ഈ പേരിൽ പ്രതിഷ്ഠിച്ചിരിയ്ക്കുന്നത്. തിരുവിതാംകൂർ രാജാവായിരുന്ന ധർമ്മരാജയുടെ കോടതിയിലെ ജഡ്ജിയായിരുന്നു അദ്ദേഹം. സത്യസന്ധനും നീതിമാനുമായിരുന്ന അദ്ദേഹം മികച്ച രീതിയിൽ ശിക്ഷകൾ നടപ്പാക്കി കഴിഞ്ഞുപോന്നു. എന്നാൽ ഒരിയ്ക്കൽ, എന്തോ തെറ്റിദ്ധാരണയുടെ പേരിൽ സ്വന്തം അനന്തരവനെ അദ്ദേഹത്തിന് വധശിക്ഷയ്ക്ക് വിധിച്ചു. അനന്തരവൻ നിരപരാധിയാണെന്ന് പറഞ്ഞപ്പോൾ സ്വന്തം വധശിക്ഷ നടപ്പാക്കാൻ അദ്ദേഹം ധർമ്മരാജയോട് അഭ്യർത്ഥിച്ചു. ധർമ്മരാജ മനസ്സില്ലാമനസ്സോടെ അത് നടപ്പാക്കി. ഇങ്ങനെ ദുർമരണം സംഭവിച്ച ജഡ്ജിയുടെ പ്രേതം പല സ്ഥലങ്ങളിലും അലഞ്ഞുതിരിഞ്ഞുനടന്ന് ഒരുപാട് പ്രശ്നങ്ങളുണ്ടാക്കി. ഒടുവിൽ, പ്രശ്നവിധിപ്രകാരം അദ്ദേഹത്തെ ചെറുവള്ളി ക്ഷേത്രത്തിൽ പ്രതിഷ്ഠിച്ചപ്പോൾ പ്രശ്നങ്ങളൊഴിഞ്ഞു.
രാത്രി പ്രധാനക്ഷേത്രത്തിന്റെ നടയടച്ചശേഷമാണ് ഇവിടെ നടതുറക്കുന്നത്. ഭക്തർ തന്നെയാണ് ഇവിടെ പൂജകൾ നടത്തുന്നതും. നാളികേരവും പൂവും പഴവുമാണ് പൂജാവസ്തുക്കൾ. വിവിധ കേസുകളിൽ പെട്ടുവലയുന്നവർ ഇവിടെ വന്ന് പൂജകൾ നടത്താറുണ്ട്. 2013ൽ പ്രമുഖ ക്രിക്കറ്റർ ശ്രീശാന്ത് ഇവിടെ ദർശനം നടത്തിയിരുന്നു. ഐപിഎൽ വാതുവെപ്പുകേസിൽ ശ്രീശാന്ത് ഉൾപ്പെടെ മൂന്ന് ക്രിക്കറ്റർമാരെ അറസ്റ്റ് ചെയ്തിരുന്നു. പിന്നീട് ഇവർ ജയിൽമോചിതരായി. തുടർന്നാണ് ശ്രീശാന്ത് ഇവിടെ വന്നത്. തുടർന്ന് അദ്ദേഹത്തെ കോടതി വെറുതെ വിട്ടു.
ചരിത്രം
ആദ്യകാലത്ത് ആദിവാസികളുടെ കീഴിലായിരുന്ന ഈ ഭദ്രകാളി ക്ഷേത്രം പിന്നീട് പല ഭൂപ്രഭുക്കന്മാരുടെയും കയ്യിലായി. ഇത് ക്ഷേത്രത്തിന്റെ ദ്രാവിഡബന്ധം കാണിക്കുന്നു. ഈ ക്ഷേത്രം ഇപ്പോൾ തിരുവിതാംകൂർ ദേവസ്വം ബോർഡിന്റെ കീഴിലാണ്. ബോർഡിന്റെ കീഴിലുള്ള ഒരു മേജർ ഭഗവതീ ക്ഷേത്രമാണിത്.
ഉത്സവങ്ങൾ
മീനമാസത്തിലെ മകയിരം നാളിൽ കൊടിയേറി ഉത്രം നാളിൽ ആറാട്ടോടെ അവസാനിയ്ക്കുന്ന എട്ടുദിവസത്തെ ഉത്സവമാണ് ഈ ക്ഷേത്രത്തിലുള്ളത്. എട്ടുദിവസവും ക്ഷേത്രത്തിൽ വിവിധ പൂജകളും കലാപരിപാടികളുമുണ്ടാകും. എന്നാൽ, ഏറ്റവും പ്രധാനപ്പെട്ട ചടങ്ങ് വാഹനം എഴുന്നള്ളത്താണ്. ക്ഷേത്രത്തിലെ പൂജാരിമാർ ഭദ്രകാളിയുടെ വാഹനമായ വേതാളത്തെ ചുമലിലേറ്റി ക്ഷേത്രത്തിന് മൂന്നുവലം വയ്ക്കുന്നതാണ് ഈ ചടങ്ങ്. അവസാനദിവസം ക്ഷേത്രക്കുളത്തിൽ ആറാട്ട് നടക്കുന്നു. കൂടാതെ, കന്നിമാസത്തിലെ നവരാത്രിയും ക്ഷേത്രത്തിൽ പ്രധാനമാണ്. ഈ ദിവസങ്ങളിലും വിശേഷാൽ പൂജകളും കലാപരിപാടികളുമുണ്ടാകും. ദുർഗ്ഗാഷ്ടമി ദിവസം സന്ധ്യയ്ക്ക് ആയുധങ്ങളും പുസ്തകങ്ങളും സംഗീത-കായിക ഉപകരണങ്ങളും മറ്റും പൂജയ്ക്ക് വയ്ക്കുന്നു. മഹാനവമി ദിവസം അടച്ചുപൂജയാണ്. വിജയദശമി ദിവസം രാവിലെ പൂജകഴിഞ്ഞ് എല്ലാം തിരിച്ചെടുക്കുന്നു. അന്ന് ആയിരക്കണക്കിന് കുട്ടികൾ വിദ്യാരംഭം കുറിയ്ക്കുന്നു. മണ്ഡലകാലത്ത് 41 ദിവസവും ക്ഷേത്രത്തിൽ കളമെഴുത്തും പാട്ടുമുണ്ടാകും. ഭദ്രാ ഭഗവതിയുടെ മൂലസ്ഥാനമായ പാട്ടമ്പലത്തിലാണ് ഈ ചടങ്ങുകൾ നടക്കുക.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:കോട്ടയം ജില്ലയിലെ ക്ഷേത്രങ്ങൾ
ഗ്വാരിയന്തെ ബൗറിംഗിയാന
ഓർക്കിഡിന്റെ ഒരിനമാണ് ഗ്വാരിയന്തെ ബോറിംഗിയാന. ഈ ഇനം ചിയാപാസ്, ബെലീസ്, ഗ്വാട്ടിമാല, ഹോണ്ടുറാസ് എന്നിവിടങ്ങളിൽ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഓർക്കിഡേസീ വർഗ്ഗം:മദ്ധ്യ അമേരിക്കയിലെ സസ്യജാലം
ലോ ടട്രാസ് ദേശീയോദ്യാനം
ലോ ടട്രാസ് ദേശീയോദ്യാനം (Slovak: Národný park Nízke Tatry; abbr. NAPANT) മദ്ധ്യ സ്ലോവാക്യയിൽ, വഹ്, ഹ്രോൺ നദീതടങ്ങളുടെയിടയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ലോ ടട്രാസ് മലനിരകൾ മുഴുവാനായിത്തന്നെ ദേശീയദ്യാനവും അതിൻറെ ബഫർ സോണും ഉൾക്കൊള്ളുന്നു. 728 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനത്തിൻറെ ബഫർ സോൺ 1,102 ചതുരശ്ര കിലോമീറ്റർ പ്രദേശം ഉൾക്കൊള്ളുന്നു. ഇത് സ്ലോവാക്കിയയിലെ ഏറ്റവും വലിയ ദേശീയോദ്യാനമാണ്.